Tip dana: PAOK – Benfika: “Orlovi” rano lete na Tumbi! – Kladjenje.rs\nHomeTip DanaTip dana: PAOK – Benfika: “Orlovi” rano lete na Tumbi!\n15 Septembra, 2020 Vlajko Tip Dana 1\nOd utorka su na programu mečevi trećeg kola kvalifikacija za Ligu šampiona, a za vas smo ovog puta pripremili verovatno i najzanimljiviji duel u okviru kvalifikacija, u kom će PAOK na svojoj “Tumbi” dočekati ekipu Benfike.\nPAOK: Prioritet je titula u grčkom šampionatu!\nPAOK je prošlu sezonu u grčkom šampionatu završio na drugom mestu na tabeli uz čak osamnaest bodova manjka u odnosu na prvoplasirani Olimpijakos, koji je i dalje neprikosnoven u grčkom prvenstvu.\nSvakako da će upravo šampionska titula biti prioritet ovog puta, mada će PAOK učiniti sve što može da dođe konačno do plasmana u Ligu šampiona, što će svakako biti zaista težak zadatak, pogotovu što već u trećem kolu za protivnika imaju Benfiku, koja je jedan od najvećih favorita u ovim kvalifikacijama.\nMeđutim, ekipa sa Tumbe je u drugom kolu kvalifikacija za Ligu šampiona odigrala jedan fantastičan meč pošto su na svom terenu bez većih problema savladali Bešiktaš, a taj duel je završen rezultatom 3:1.\nGrčki klub načeo je rivala golom Colisa u 7. minutu. Ofanzivac solunskog kluba, uputio je fenomenalan udarac posle proigravanja Đanoulisa sa levog boka. Isti igrač u 24. minutu je udvostručio prednost, a šest minuta kasnije zabeležio je i asistenciju Pelkasu za 3:0. U 37. minutu Larin je smanjio zaostatak, ali se ispostavilo da je to sve što je turski klub mogao da uradi na “Tumba stadionu”.\nInače, zanimljivo je da su se PAOK i Benfika sastali i u kvalifikacijama za Ligu šampiona pre dve godine, kada je portugalska ekipa bez većih problema eliminisala grčkog predstavnika.\nBenfika: Pravi se ozbiljna ekipa!\nMeđutim, čelni ljudi Benfike su odlučni u nameri da njihov klub dođe do titule šampiona u novoj sezoni, ali i da se plasira u Ligu šampiona. Da sve to zvuči ozbiljno govore i brojni dolasci u Benfiku ovog leta, i sigurno je da je ova ekipa jedan od najvećih trošadžija u letnjem prelaznom roku.\nTreba svakako pomenuti da je Benfika platila 24 miliona evra španskom drugoligašu Almeriji za transfer napadača Darvina Nunjeza i tako oborila dva rekorda po visini transfera: klupski i španske Segunde. U klub su pored njega stigli i iskusni Vertongen, ali i Everton i Valdšmit, pa je sigurno da je Benfika jedan od najvećih favorita za osvajanje portugalskog šampionata, ali i za ulazak u Ligu šampiona.\nPre svega, treba reći da se ove dve ekipe sastaju prerano, pošto se radi o dva izuzetno ozbiljna tima, a tu posebno mislimo na Benfiku koja polako ali sigurno sklapa sve kockice kada je nova sezona u pitanju. Da na ovom meču prisustvuju navijači sigurno je da bi domaćin bio favorit, međutim, kada sagledamo sve, prednost ipak dajemo gostujućoj ekipi i predlažemo vam da odigrate 2 koju kladionica Meridianbet plaća sa kvotom 1.94. Pored toga, ovo bi morao da bude i jedan efikasan duel, baš zbog činjenice da će oba tima ići na trijumf, pa vam predlažemo da probate sa igrom 3+ koju kladionica Meridianbet plaća sa kvotom 1.92.\nMeridian ti poklanja Sony 4 – uslov već 99% ispunjavaš\n16 Septembra, 2020 u 01:55\nznao sam da ce paok da ih razvali, mnogo mi je drago sto je bas Andrija postigao goal za pobedu ! bravo !


U školama akcija prikupljanja garderobe i školskog pribora | roditelji.me\nNVO Green Home prikuplja danas u dvije osnovne škole u Podgorici donacije u vidu garderobe, igračaka i školskog pribora za socijalno ugrožene porodice. Akcija je organizovana u OŠ “Maksim Gorki” i “Štampar Makarije” nakon čega će prikupljeno pokloniti u saradnji sa udruženjem Roditelji porodicama kojima je pomoć potrebna.\n“Cilj akcije je da đaci, na jedan lijep i human način, uče o mogućnostima ponovne upotrebe kroz koju se smanjuju količine otpada koje se bespotrebno gomilaju na deponijama, te da se na ovaj način može u znatnoj mjeri doprinijeti zaštiti životne sredine. Naime, poklanjanjem starih predmeta koji su i dalje upotrebljivi, daje im se novi život, a njihov vijek trajanja produžava, što dovodi do smanjenja ukupne količine otpada”, piše u saopštenju Green home-a.\nNa taj način, kako su pojasnili, utiče se i na štednju prirodnih resursa iz kojih se predmeti dobijaju i energije koja je potrebna za njihovu proizvodnju, pa samim tim indirektno se utiče i na ublažavanje klimatskih promjena i emisije gasova staklene bašte.\nAktivnosti su realzovane kroz projekat Školociklaža koji je finansijski podržan od strane Ambasade Sjedinjenih Američkih Država.


Vasa Micic – Novi svet\nOznaka: Vasa Micic\nPrvi put u istoriji košarke da MVP evrolige i MVP NBA lige iz iste zemlje – Srbije\n9. juna 2021. 9. juna 2021. Novi SvetLeave a Comment on Prvi put u istoriji košarke da MVP evrolige i MVP NBA lige iz iste zemlje – Srbije\nSrbija je definitivo zemlja košarkaše. Pored evropskih, svetskih i olimpijskih medalja prvu put da su dvojica košarkaša u najelitnijim takmičenjima srpski košarkaši Vasa Micić je MVP evrolige, a Nikola Jokić MVP NBA lige Autor: Nemanja Zdravković\nVasa Micić je MVP Evrolige\n30. maja 2021. Novi SvetLeave a Comment on Vasa Micić je MVP Evrolige\nSrpski reprezentativac je MVP finala evrolige Efes je po prvi put u istoriji osvojio Evroligu i Micić je bio najefikasniji u finalu protiv Barselone (86:81). Micić je postigao 25 poena, uz šut iz igre 8/14 i 7/8 sa linije penala, uz to je dodao tri skoka i pet asistencija. Treba napomenuti da je Micić bio […]\nIstorija je ispisana, Efes je šampion Evrolige\n30. maja 2021. 30. maja 2021. Novi SvetLeave a Comment on Istorija je ispisana, Efes je šampion Evrolige\nPerfektna sezona Vasilija Micića krunisana je na najbolji mogući način. Titulom prvaka Evrolige Po prvi put u istoriji kluba, košarkaši Efesa su osvojili Evroligu. Košarkaši Anadalu Efesa su savladali ekipu Barselone 85: 81 u finalu evrolige koja se igrala u Kelnu. Barsa je bila dominatna tokom sezone, mada kako se bližio kraj sezone bili su […]


Завод за заштиту природе Србије - Poseta predstavnika grčkog parlamenta Zavodu\nPoseta predstavnika grčkog parlamenta Zavodu\nZavod za zaštitu prirode Srbije posetili su 16. jula Theodora Dionysia, predsednica Upravnog odbora za životnu sredinu u Parlamentu Grčke i dr Fotis Fystsilis, stalni Tvining savetnik za projekat „Jačanje kapaciteta Narodne Skupštine Republike Srbije u procesu evropskih integracija“. Sastanak održan u Zavodu deo je posete grčke delegacije Srbiji, koja je organizovana u cilju realizacije evropskog projekta baziranog na saradnji dva parlamenta.\nOsnovna tema posete Zavodu bila je sprovođenje evropskih standarda u zaštiti prirode i izazovi koji očekuju Srbiju u ovoj oblasti. O temi posete i radu Zavoda, sa evropskim izaslanicima i predstavnicima grčkog parlamenta razgovarali su pomoćnici direktora Marija Trikić i Goran Sekulić. Upoznajući rad i nastojanja Zavoda u zaštiti prirode, predsednica Odbora za životnu sredinu grčkog parlamenta Theodora Dionysia iskazala je inicijativu za angažovanje u uspostavljanju direktne saradnje između Zavoda i grčkih institucija za zaštitu prirode.\nU cilju pripreme za dalje pregovore i harmonizaciju zakona, Grčka kao članica EU, u okviru Tvining projekta „Jačanje kapaciteta Narodne Skupštine Republike Srbije u procesu evropskih integracija“ ima ulogu da predstavi svoja iskustva, kao primere aktivnosti u ispunjavanju evropskih standarda u oblasti zaštite životne sredine i klimatskih promena. Gosti Zavoda, zajedno sa ostalim članovima grčke delegacije, održali su u Narodnoj Skupštini Srbije 17. i 18. jula 2014. godine prezentacije, koje su pratile panel diskusije na temu „Kako će na Srbiju uticati evropske integracije na primeru politike u zaštiti životne sredine i poljoprivrede“, imajući u vidu da pored izglasavanja zakona, sve značajniji postaju poslovi praćenja njihove primene.\nSastanci Srbije i Evropske Unije za biletaralni skrining za Poglavlje 27, koje pokriva oblast životne sredine i klimatskih promena, biće održani tokom septembra i novembra 2014. godine.


SASTANAK ZVIZDIĆ-MOGERINI U MINHENU: Vrata Evropske unije otvorena za BiH - GlobalCir\nPredsjedavajući Savjeta ministra Bosne i Hercegovine Denis Zvizdić sastao se u Minhenu s visokom predstavnicom Evropske unije za spoljnu i bezbjednosnu politiku Federikom Mogerini i upoznao je o aktuelnoj političkoj i ekonomskoj situaciji u BiH.\nZvizdić je, tokom razgovora, rekao da Savjet ministara BiH intenzivno radi na provođenju ciljeva i zadataka iz Reformske agende, kao i da se proces popunjavanja Upitnika Evropske komisije, koji je BiH dobila početkom decembra prošle godine, realizuje predviđenom dinamikom.\nMogerinijeva je istakla podršku nastavku reformi u BiH i rekla da su vrata Evropske unije otvorena za BiH.\nOna je pohvalila “vidljiv napredak u EU integracijama i ekonomskom razvoju”.\nMogerinijeva je rekla da naredni period treba biti u znaku ispunjenja zadataka iz Reformske agende i finaliziranja odgovora iz Upitnika Evropske komisije, što je preduslov za daljnji razvoj i prosperitet BiH.\nMogerinijeva je pohvalila i vidljivo unapređenje regionalne saradnje i aktivnosti koje je Savjet ministara BiH poduzeo u posljednje vrijeme u tom segmentu.\nOn je rekao da se nada da će BiH do kraja ove godine dobiti status kandidata EU i istakeo iskorak BiH na NATO putu i rekao da bi aktiviranje MAP-a za BiH bila ključna poruka za stabilnost i bezbjednost regiona zapadnog Balkana.\nOčekuje se da će visoka predstavnica Evropske unije, Federika Mogerini početkom marta posjetiti BiH i to će biti prilika da se upozna s ostvarenim dosadašnjim progresom, te planiranim aktivnostima na putu evropskih integracija, saopšteno je iz Savjeta ministara BiH.


Koalicija Preokret: GDS BiH i NEP BiH - Saopštenje za javnost\nZavode za zapošljavanje staviti u funkciju zapošljavanja mladih\nBroju od 512 hiljada nezaposlenih u Bosni i Hercegovini u značajnoj mjeri su kumovali i zavodi za zapošljavanje, kazala je Amela Siočić, kandidat Koalicije Preokret: GDS BiH i NEP BiH na listi za Skupštinu TK.\nBiroi su, kako je kazala, trenutno organizovani na način da se samo bave evidentiranjem nezaposlenih, a gotovo nikako ne posreduju u njihovom zapošljavanju, što bi trebala da bude njihova glavna zadaća.\n- Nedopustivo je da nezaposlene, koji su na evidencijama, biroi čak i ne obavijeste da postoji potražnja za njihovim kadrom, odnosno da firme traže određene kadrove, iako im te firme dostave konkurse za prijem radnika, kazala je Siočić.\nKazala je i to kako se zbog neažurnosti i neorganizovanosti zavoda za zapošljavanje ne smije desiti da se konkursi zatvaraju, a da se niko od nezaposlenih na evidencijama barem ne javi na konkurs i ne dobije šansu za zapošljavanjem.\n- Nedavno je živinički „Malagić“ raspisao konkurs za prijem ekonomiste i taj konkurs proslijedio birou. Međutim, nijedan od tridesetak mladih ekonomista, koji se trenutno nalaze na evidenciji nezaposlenih, nije dobio obavijest od biroa. Ovakva praksa, pogotovo u situaciji kada imamo pola miliona nezaposlenih, od kojih je više od polovine mladih, mora se spriječiti i to jednostavnom reorganizacijom zavoda za zapošljavanje, kazala je Siočić.\nKoalicija „Preokret“ u svom programu ima reorganizaciju zavoda za zapošljavanje na način da budu institucije kojima će prioritetni zadatak biti zapošljavanje nezaposlenih, a ne samo njihovo evidentiranje i materijalno zbrinjavanje nezaposlenih.


Među stradalima u Australiji nema državljana BiH - Klix.ba\nAmbasada u Canberri Među stradalima u Australiji nema državljana BiH\nAmbasada u Canberri\nMeđu stradalima u Australiji nema državljana BiH\n12.1.2011. u 12:18\nMeđu nastradalima u poplavama u Australiji nema državljana BiH, saopštila je Ambasada Bosne i Hercegovine u Canberri.\nAmbasada je Ministarstvo vanjskih poslova BiH također izvijestila da poplave postaju sve veće i rezultiraju sve većim brojem žrtava, kako poginulih, tako i povrijeđenih i onih koji se vode kao nestali. Najveći broj osoba je, međutim, pretrpio znatnu materijalnu štetu, a na hiljade ljudi je evakuisano. Poplave, koje su do sada uglavnom pogodile ruralne dijelove države Queensland, sada se približavaju gradu Brisbaneu gdje živi znatan broj državljana BiH.\nAmbasada je kontaktirala Ministarstva vanjskih poslova i trgovine Australije i dobila potvrdu da će ovo ministarstvo po hitnom postupku obavijestiti našu ambasadu ukoliko neko od državljana BiH zatraži konzularnu pomoć i zaštitu ili ukoliko takve osobe budu ugrožene poplavama.\nAmbasada je također početkom ove sedmice na svojoj zvaničnoj internet stranici www.bih.org.au postavila poruku, koju zbog vjerovatnoće da naši građani u Australiji (a pogotovo njihove porodice u BiH) redovnije prate druga sredstva informiranja od internet stranice Ambasade, u potpunosti prenosimo:\n"Ambasada BiH u Canberri poziva sve građane Bosne i Hercegovine koji trenutno žive u Australiji i koji su afektirani poplavama u ovoj zemlji da se obrate Ambasadi ukoliko im je kao rezultat tih poplava potrebna pomoć ili zaštita. Ambasada će u skladu sa svojim nadležnostima i mogućnostima učiniti sve da pomogne našim građanima koji su suočeni sa ovom elementarnom nepogodom. Navedene osobe se o ovim pitanjima Ambasadi mogu obratiti 24 sata dnevno, sedam dana u sedmici, na broj telefona: 042/535-0802."


Izabrani predstavnici Bijeljine na ovogodišnjem „Ritmu Evrope“ - Moja Bijeljina\nGrad Bijeljina će uvijek podržavati mlade talente, koji su naši kulturni ambasadori i predstavljaju nas na najbolji način. Siguran sam da će njihovi kvaliteti doći do izražaja i da će se u Bijeljinu vratiti sa nagradom – istakao je gradonačelnik Petrović.\nDirektor programa festivala „Ritam Evrope“ Igor Кaradarević pojasnio je da će mladi Bijeljinci, ukoliko osvoje prvo mjesto na takmičenju, dobiti nagradno putovanje u zemlju na čijem jeziku su izvodili numeru, a Bijeljina bi u tom slučaju bila domaćin narednog „Ritma Evrope“.\nOve godine će na festivalu učestvovati predstavnici više od petnaest gradova i opština iz Republike Srpske, a djeca Bijeljine će izvesti numeru „Bouns“ sa kojom je Bugarska učestvovala na Evroviziji. Direktan televizijski prenos omogućiće Radio-televizija Republike Srpske – dodao je Кaradarević.\nUčestvovao sam i u prošlogodišnjem „Ritmu Evrope“ i to je za mene jedno veoma pozitivno iskustvo. Nadam se da ćemo svojim nastupom motivisati mlade ljude našeg grada da se uključe u ovaj festival. Glasanje će biti omogućeno putem SMS poruka, tako da pozivam građane Bijeljine da nas podrže – istakao je Jović.


Totalna stanica Sokkia iM 105 Geodetska oprema - Geo Masleša doo\nTotalna stanica Sokkia iM 105\nPDF Totalna stanica Sokkia iM 100\nTotalna stanica Sokkia iM 105 – serija 100\niM-105 (inteligentna merna totalna stanica) ima sve funkcije koje su vam potrebne po odličnoj ceni. Može se nositi sa vašim najzahtevnijim potrebama na terenu i ostalih projekata. Ova totalna stanica serije 105 ima domet bez reflektora od 800 metara i do 5,000 metara koristeći jednu prizmu sa preciznošću od 2,0 mm + 2 ppm. Takođe je integrisan sa Bluetooth Class 1.5, RS-232C serijskim portom i USB 2.0 za trenutno povezivanje i prenos podataka na kontroler podataka.\nDobijate brzu, preciznu i moćnu EDM tehnologiju sa serijom 105, najbolju preciznost u klasi do 5.000 m sa prizmom i do 800 m u režimu bez reflektora, i trajanje baterije do 28 sati. iM-100 je spreman da bude vaš najteži radnik na terenu. Sa koaksijalnim crvenim laserom koji koristi EDM tehnologiju, Sokkia iM-100 je brži, precizniji i moćniji. Opremljen je laserskim viskom i kompenzacijom na dve ose koja obezbeđuje stabilna merenja čak i na zahtevnom terenu automatskim korekcijom horizontalnih i vertikalnih uglova. Ova totalna stanica bez reflektora dolazi sa jednim grafičkim ekranom za pregled merenja i 50.000 tačaka interne memorije za skladištenje velikih količina podataka na terenu. Takođe podržava SD fleš disk do 32 GB.\nTotalna stanica Sokkia iM 105 – osnovne karakteristike:\nGarancija za totalnu stanicu 2 godine ( Servis Geo Masleša obezbeđuje delove za instrument iM 105, popravka i servis totalne stanice u garantnom ili van garantnom roku ).\nKontaktirajte nas i proverite da li stanicu imamo na stanju ili se čeka do 30 dana i koja je cena totalne stanice iM105.


Meč u Litvaniji bio je izuzetno uzbudljiv u prvih 10 minuta, pošto nijedna ekipa nije uspela da stekne prednost, koja bi im garantovala nešto mirniji nastavak meča. Ipak, drugi deo ovog duela je bio potpuno drugačiji, jer je Žalgiris nametnuo visok nivo igre i brzo je stekao dvocifrenu prednost.\nNisu Bavarci uspeli da zaustave odličan protok lopte u napadu i raspoložene košarkaše Žalgirisa, koji su na poluvreme otišli sa 13 poena prednosti. To im je omogućilo da u nastavku igraju nešto mirnije, ali to nikako nije značilo da može doći do opuštanja.\nTim Šarunasa Jasikevičijusa je na visokom nivou igrao i u trećem kvartalu, te je prednost uvećao do ogromnih plus 16, kada je praktično bilo i rešeno pitanje pobednika. Bavarci su sve pokušali da se vrate u duel, smanjivali su zaostatak za rivalom koliko su mogli, dok je domaćima malo toga pošlo za rukom. Ipak, sve što su gosti uspeli da urade, jeste da priđu na minus pet.\nPokušali su izabranici Dejana Radonjića slanjem protivničkih košarkaša na liniju slobodnih bacanja da stignu prednost, ali im to nije pošlo za rukom, pošto je Grigonis bio nepogrešiv i doneo je trijumf ekipi iz Viljnusa. To je bilo 10. slavlje Žalgirisa u Evroligi, dok je Bajern ostao na 12 pobeda i sada se udaljio od mesta koje vodi u plej-of elitnog takmičenja.\nNajzaslužniji za pobedu Litvanaca na ovom meču bili su Marijus Grigonis sa 18 i Brendon Dejvis sa 16, dok su se u ekipi Bajerna istakli Nihad Đedović sa 17, odnosno Vladimir Lučić, Derik Vilijams i Devin Buker sa po 10 koševa. Nemanja Dangubić je imao sedam poena, dok Stefan Jović nije igrao.\nUbedljivu pobedu u 26. kolu Evrolige ostvario je Real, aktuelni šampion Evrope, koji je u gostima demolirao Himki sa čak 100:75. Madriđani su već pre ovog meča izborili plasman u četvrtfinale Evrolige, a u novoj pobedi su se posebno istakli Fabijen Kozer sa 22 i Rudi Fernandez sa 15 poena.\nU protivničkom timu bolji od ostalih bili su Aleksej Šved sa 21, Malkolm Tomas sa 15 i Stefan Marković sa 13 poena. Inače, pravdu na ovom meču u Rusiji delio je naš Milivoje Jovčić.\nUŽIVO, BASKONIJA - ZVEZDA Kao ŠAMAR za crveno-bele, trojka i DVA bacanja! Srpski tim nema rešenje za Šildsa!


Republika Srpska ima jasan stav da se na njenoj teritoriji neće praviti migrantski centri, a problem migrantske krize trebalo bi da bude riješen na nivou BiH, rekao je gradonačelnik Doboja Boris Jerinić.\nKomentarišući mogućnost smještaja migranata u centru “Duje” u Doboj Istoku, on je naveo da dobojska kancelarija Centra za strance, u saradnji sa MUP Republike Srpske, zna šta im je činiti u vezi sa tim prihvatnim centrom, ako bi on bio nadomak Doboja.\n"Ja ne mogu da utičem da to ne bude negdje u Federaciji BiH", rekao je Jerinić i ponovio decidan stav da na teritoriji Republike Srpske neće biti migrantskih centara.\nOperativni štab za pitanje migracija u BiH konstatovao je na jučerašnjem sastanku da ostaje pri odluci o formiranju prihvatnog centra u Vučjaku kod Bihaća, a biće razmotrena i mogućnost smještaja migranata u centru “Duje” u Doboj Istoku.\nBoris Jerinić migrantski centar\nŠtab u vanrednom zasjedanju\nJerinić: Doboj u pripravnosti, svi su na terenu!\nIz Poršea u Juga: Baka prase ostao bez luksuznih automobila\nPovrijeđen dvadesetpetogodišnji vozač "pežoa"


„Blumberg“: Podaci o „odlivu mozgova“ iz Rusije netačni - 07.07.2016, Sputnik Srbija\nPOLUVREME „Hladan tuš“ za Zvezdu, pa velika radost!\n„Blumberg“: Podaci o „odlivu mozgova“ iz Rusije netačni\nZapadno istraživanje posvećeno „odlivu mozgova“ iz Rusije zasnovano je na pogrešnoj interpretaciji podataka. Autori „Blumbergovog“ članka uspeli su da dođu do... 07.07.2016, Sputnik Srbija\n© Fotolia / KurhanEkonomska analiza\nZapadno istraživanje posvećeno „odlivu mozgova“ iz Rusije zasnovano je na pogrešnoj interpretaciji podataka. Autori „Blumbergovog“ članka uspeli su da dođu do istine zahvaljujući podacima „Rosstata“.\nPrema mišljenju analitičara „Blumberga“, američka kompanija koja se bavila istraživanjem pozvala se na zvanične podatke Ruske agencije za statistiku migracije, po kojima je zemlju tokom 2015. godine napustilo 350.000 ljudi, ali nije uzela u obzir činjenicu da je oko 350.000 ljudi otišlo u zemlje Zajednice nezavisnih država.\nInformacije „Rosstata“ samo pokazuju da se gastarbajteri vraćaju kući zbog toga što nisu mogli da nađu posao u Rusiji ili su već dovoljno zaradili. Na primer, 36.000 ljudi je otišlo u Tadžikistan, a 94.000 u Uzbekistan, i to se ne može nazvati „odlivom mozgova“ iz Rusije.\n22:05Nestašica vode u pojedinim delovima Srbije: Topola, Požega, Čačak...\n21:49Objavljen datum prikazivanja serije „Gospodar prstenova“\n21:47POLUVREME „Hladan tuš“ za Zvezdu, pa velika radost!\n21:36Odlični pokazatelji ruskih vakcina: Objavljena statistika obolelih nakon primanja druge doze\n21:31Pentagon u pripravnosti: Policija ubila napadača\n21:30Najskuplje oranice u Srbiji: Prodaju se kao suvo zlato\n21:15Delije u centru pažnje – maljem po Šerifu /foto/\n21:13Kurtijev reciprocitet: Da li i Albanci na jugu Srbije treba da žive u getu kao Srbi na KiM\n21:00Grupni portret, slika jednog vremena | Sputnjik intervju\n20:54Veliki domet i hiperzvučna brzina: Zašto je Rusiji potrebna nova krstareća raketa H-95\n20:35Kako je sladoled s pesticidom završio u Srbiji\n20:30Predsednik ruske Dume podsetio Zelenskog na blokadu Krima: To nije ljubav, već genocid\n20:16Požar kod Evzonija lokalizovan, saobraćaj se i dalje preusmerava na Dojran\n20:16„Ja znam sve“: Daning-Krugerov efekat - poremećaj ličnosti sa kojim se srećete na poslu svakodnevno\n20:08Nova poreska pravila u Srbiji stupila na snagu\n19:57Pokušan atentat na ministra odbrane Avganistana\n19:49Pad cene nafte\n19:45Za fantomskog Visokog predstavnika - fantomski argumenti Zapada\n19:36Otmica tankera za naftu u Arapskom moru?\n19:33Primer San Marina pokazao EU efikasnost ruske vakcine


Da li se slažete kad kažem: "Srbija je geografski mala zemlja, ali raspolaže sa toliko puno turističkih motiva, bogatstvom istorijskog i kulturnog nasleđa da je tako velika da ja još uvek nisam stigao da je celu obiđem!"? Znate li pesmu poznatog sremskog pesnika Radivoja Prokopljevića Proke koja glasi:\nsvetsku baštinu -\nsvu grčku starinu,\na nije bio u Kušumliji,\nKikindi i Zrenjaninu.\na ne zna šta ima\notišao bi i na Mars,\npo Veneri bi\ns ljubavlju hodio,\nal’ nikad do Vučedola\ngde mu se otac\nŠta mislite da li svi mi zajedno dovoljno dobro poznajemo svoju Srbiju? Žarko želimo da odemo u Grčku, Italiju, Španiju, Tursku, Ameriku, Afriku... da vidimo beli svet. I to je normalno, ljudski. Treba videti kako drugi žive, kakva im je kultura istorija, običaji, sa kakvim sve prirodnim lepotama raspolažu.\nUdruženje TURIZAM SRBIJE želi da putem ovog sajta promoviše srpski turizam, da Vam pruži mogućnost da se dobro upoznate sa našom turističkom ponudom, da budete u toku sa dešavanjima u turističkoj privredi Srbije... Periodično ćemo izdavati i e-Turističke novine koje možete besplatno preuzimati i čitati. Takođe, želimo i da Vi putem ovog našeg portala podelite sa drugima Vaše, doživljaje, iskustva, fotografije sa putovanja kako po Srbiji tako i po svetu.


Tanjug 11. decembra 2018. 12:31\nPARIZ – Generalni direktor FK Crvena zvezda Zvezdan Terzić kaže da je prvak Srbije kolateralna šteta napada na Pari Sen Žermen i prvog čoveka Nasera Al-Kalifija nakon sumnji u regularnost utakmice dva tima u Parizu (6:1) u Ligi šampiona.\nFrancuski Lekip pokrenuo je priču da je neimenovani čelnik Zvezde hteo da uplati pet miliona evra na poraz od pet razlike, posle čega su crveno-beli podneli tužbu tom listu zbog „rušenja ugleda kluba“.\n„U nekom trenutku UEFA će morati da otkrije ime ludaka koji je zapalio vatru, što je zabrinulo sve klubove u Ligi šampiona. Dete od šest godina ne bi poverovalo u tu priču. Mi smo koletarna šteta nameštaljki prema PSŽ-u“, rekao je Terzić za francuski „Mond“, čiji se novinar nalazi u Beograd da izveštava meč Crvene zvezde i PSŽ-a.\n„Crvena zvezda nije samo fudbalski tim, to je ideologija, filozofija i nacionalni simbol. Crvena zvezda je čuvar srpskog identiteta i pravoslavne religije. Liga šampiona je prilika da promovišemo klub i Srbiju, a u jednom trenutku se sve pretvorilo u prljave stvari“, naglašava on.\n„Nekad loša slika proizilazi iz činjenice da se mnogi ljudi bez razloga provlače kroz blato. Visoki zvaničnici koriste pozicije da prljave druge zarad ličnih interesa“, zaključio je on.\nUtakmica 6. kola između Crvene zvezde i Pari Sen Žermena igra se večeras sa početkom u 21 sat na stadionu „Rajko Mitić“.


Arhiva - Apr 24, 2012 | MEĐUNARODNI RADIO SRBIJA Skip to main content\nArhiva - Apr 24, 2012\nNiš : Stigla ruska humanitarna pomoć\nUto, 24/04/2012 - 22:25 -- MRS\nNa aerodrom u Nišu je večeras sleteo avion "Iljušin II-76" sa 30 tona humanitarne pomoći koju je rusko Ministarstvo za vanredne situacije uputilo Srbiji. Dopremljeni su spasilačka oprema, agregati, obuća, odeća, medicinska oprema i lekovi - saopštilo je Ministarstvo u Moskvi i podsetilo da je za sutra predviđeno otvaranje Srpsko-ruskog Humanitarnog centra u Nišu.\ndalje... about Niš : Stigla ruska humanitarna pomoć\nDrevs : Do petka još 700 vojnika KFOR-a na Kosmetu\nUto, 24/04/2012 - 22:24 -- MRS\nKomandant KFOR-a Erhard Drevs je najavio da će do petka na Kosmet doći dodatni kontingent od 700 vojnika NATO-a. Nemački general nije želeo da detaljnije obrazloži razlog dolaska novih trupa niti da saopšti na kojoj će lokaciji one biti smeštene. Portparol KFOR-a Uve Novicki je naveo da upućivanje zajedničkog nemačko-austrijskog kontingenta predstavlja deo obazrivog planiranja i pozicioniranja.\ndalje... about Drevs : Do petka još 700 vojnika KFOR-a na Kosmetu\nLozana : "Avatarski" eksperiment kontrolisanja robota putem misli\nUto, 24/04/2012 - 20:51 -- MRS\nŠvajcarski naučnici su izveli eksperiment daljinskog upravljanja robotom putem moždanih talasa, što bi delimično paralizovanim osobama omogućilo da imaju uspešnu interakciju sa okolinom. Tokom eksperimenta, jednom parcijalnom kvadriplegičaru je u bolnici u gradu Sionu stavljena kapa za registrovanje moždanih impulsa zahvaljujući kojoj je uspeo da mislima upravlja pokretom mehaničke ruke robota lociranog na Univerzitetu u Lozani, udaljenom 100 kilometara.\ndalje... about Lozana : "Avatarski" eksperiment kontrolisanja robota putem misli\nMasters u Madridu na plavoj šljaci, Novak i Rafa nezadovoljni\nUto, 24/04/2012 - 19:33 -- MRS\nOd ove godine Masters u Madridu igraće se na plavoj šljaci što je i prvi put u istoriji da se igra na ovakvoj podlozi. Organizatori navode da će plava šljaka biti atraktivnija za gledaoce i za sponzore, ali igrači su većinom nezadovoljni pre svega što se niko nije ni setio da se konsultuje oko menjanja podloge. dalje... about Masters u Madridu na plavoj šljaci, Novak i Rafa nezadovoljni\nRusija: Velike poplave u oblastima oko grada Rjazana\nUto, 24/04/2012 - 19:29 -- MRS\nViše od 300 osoba je evakuisano nedaleko od ruskog grada Rjazana zbog velikih poplava koje se ne pamte u toj oblasti jugoistočno od Moskve. Reka Mokša, na čijoj se obali nalazi varošica Kadom, 250 kilometara od Rjazana, izlila se i poplavila 1.148 domova.\ndalje... about Rusija: Velike poplave u oblastima oko grada Rjazana\nFile : Konferencija u Sarajevu - primer regionalne saradnje Uto, 24/04/2012 - 19:28 -- MRS\nDonatorska konferencija u Sarajevu predstavlja primer veoma dobre regionalne saradnje i ukazuje na ogromne napore Srbije, Bosne i Hercegovine, Crne Gore i Hrvatske da reše problem izbeglica - ocenio je evropski komesar za proširenje Štefan File na kraju skupa. On je istakao da rezultati konferencije predstavljaju siguran znak da su zemlje regiona odlučile da ostave prošlost iza sebe i postanu dobri evropski susedi.\ndalje... about File : Konferencija u Sarajevu - primer regionalne saradnje Jeremić : Veliki značaj konferencije u Sarajevu Uto, 24/04/2012 - 19:16 -- MRS\nDonatorska konferencija koja je danas održana u Sarajevu predstavlja prvi veliki korak ka trajnom rešavanju problema izbeglica u zemljama regiona - ocenio je šef srpske diplomatije Vuk Jeremić po okončanju tog skupa. Izražavajući zadovoljstvo rezultatima konferencije, on je istakao da je u odnosima Srbije, BiH, Hrvatske i Crne Gore konačno stvorena astmosfera u kojoj će se lakše rešavati problemi za koje do sada nije bilo dovoljno razumevanja na svim stranama.\ndalje... about Jeremić : Veliki značaj konferencije u Sarajevu Partizan dočekuje BSK, Zvezda na Karaburmi\nUto, 24/04/2012 - 19:11 -- MRS\nU sredu su na programu utakmice 26. kola Jelen Superlige. Partizan dočekuje BSK i ima priliku da zabeleži devetu uzastopnu prvenstvenu pobedu i tako dođe na tri boda od odbrane titule. Zvezda je na poslednja dva gostovanja osvojila samo po jedan bod, pa će na Karaburmi pokušati da prekine taj niz i sačuva bar teoretske šanse u trci sa večitim rivalom. dalje... about Partizan dočekuje BSK, Zvezda na Karaburmi\nLŠ: Barselona juri gol zaostatka\nUto, 24/04/2012 - 18:55 -- MRS\nVečeras je na programu prvi revanš meč polufinala Lige šampiona u kome će se sastati Barselona i Čelsi koji u ovaj duel ulazi sa minimalnom prednošću od 1:0 iz prve utakmice. Barselona u ovaj meč ulazi posle poraza u derbiju protiv Reala 1:2, pa je igračima Pepa Gvardiole ostalo da se bore svim snagama za finale Lige šampiona. dalje... about LŠ: Barselona juri gol zaostatka\nKurs sutra – 111,75 dinara za evro\nUto, 24/04/2012 - 18:30 -- MRS\nKurs dinara prema evru sutra će ostati praktično nepromenjen i zvanični srednji kurs iznosiće 111,75 dinara za evro. Narodna banka Srbije je na međubankarskom deviznom tržištu danas prodala 20 miliona evra da bi stabilizovala kurs.\ndalje... about Kurs sutra – 111,75 dinara za evro


Lobiranje za banke, šteta za građane – Bankar.rs\nLobiranje za banke, šteta za građane\nVišem javnom tužilaštvu u Nišu advokatska kancelarija Dobrijević i Udruženje bankarskih klijenata Efektiva podneli su krivičnu prijavu protiv sutkinje niškog Privrednog suda Vanje Serjavić.\nOptužili su je za nameru „da velikom broju građana prouzrokuje znatnu materijalnu štetu i osnovanu sumnju da komercijalnim bankama ili sebi pribavi korist kršeći zakon“. U prijavi koja je juče prosleđena tužilaštvu navodi se da je Serjavić, nakon što je odlučila u korist banke po tužbi jedne firme koja je osporavala zakonitost naplate troškova obrade kredita, tu prvostepenu presudu, uz propratni dopis na memorandumu Privrednog suda u Nišu, dostavila Udruženju banaka Srbije, iako ono nije stranka u postupku. Ona je, tvrdi se u prijavi, ne samo prekršila procesna načela i odredbe Zakona o parničnom postupku, već je „predstavila svoju prvostepenu odluku kao pravno stanovište celog Privrednog suda u Nišu“. Uz to se, „kvalifikujući sebe kao Privredni sud u Nišu, obratila Vrhovnom kasacionom sudu u nameri da suprotno odredbama pozitivnih propisa ishoduje pokretanje rešavanja spornog pravnog pitanja“.\nU Efektivi objašnjavaju da je sutkinja od VKS zatražila da ujednači sudsku praksu po pitanju zakonitosti naplate troškova obrade kredita, o čemu se u javnosti dosta govorilo. Do sada je već doneto oko 20 prvostepenih i dve pravosnažne presude u korist klijenata, dok je Serjavić odlučila drugačije. To ne bi bilo sporno, kako ističu stručnjaci, jer ona ima pravo da sudi po svom sudijskom uverenju. Problem je, kako se navodi i u prijavi, to što je dopis upućen VKS-u „prosledila advokatima koji zastupaju komercijalne banke na teritoriji sudova Republike Srbije pre nego što je isti prosleđen pisarnici VKS-a, a kako bi isti u parničnim predmetima u kojima zastupaju interese banaka, podnosili pred sudovima Republike Srbije, čime se osnovano sumnja u radnje trgovine uticajem i koruptivne radnje“.\nPrema rečima predsednika Privrednog suda u Nišu Božidara Stankovića, dopisi upućeni na adresu Udruženja banaka i VKS-a ne predstavljaju stav tog suda po ovom pravnom pitanju, jer ih je i potpisala sutkinja Serjavić. On je, proveravajući navode Efektive, rekao za Danas da nije mogao da izvrši direktan uvid u spise iz tog predmeta jer se ona već nalaze u VKS-u, ali da je sagledavanjem pomoćnih evidencija, mogao da utvrdi kako su u tom predmetu ročišta redovno zakazivana, održavana po rasporedu presuda doneta u zakonskom roku. „Iz pomoćnih spisa se ne vidi da li je Udruženje banka zatražilo od sutkinje presudu, i da li je ona o toj dostavi odlučivala“, kaže Stanković.\nNaš list je juče pokušao da stupi i u kontakt sa sutkinjom kako bismo dobili odgovor i na pitanje da li je presudu Udruženju banaka dostavila na njihov pismeni zahtev, ali i na to kako je dopis za VKS stigao do advokata, što su oni iskoristili da bi zatražili zastoj u predmetima do odluke VKS-a, kao i zašto i sama nije prvo podnela zahtev za ujednačavanje sudske prakse i zastala sa odlučivanjem dok VKS ne izrekne svoj pravni stav o tome. Do kraja radnog dana nismo dobili odgovor.\nPrevious NBS podstiče jednostavnije plaćanje – besplatno testiranje aplikacija\nNext Novinari ponovo odali priznanje Banca Intesa za kvalitet odnosa sa medijima


Ameri u najjačem sastavu: I Harden ide na Olimpijske igre, čeka se Stef Kari. U našoj reprezentaciji svaki dan neko "otkuje"! | Mačva zdravog razuma\nNaslovna Sport Ameri u najjačem sastavu: I Harden ide na Olimpijske igre, čeka se...\nAmeri u najjačem sastavu: I Harden ide na Olimpijske igre, čeka se Stef Kari. U našoj reprezentaciji svaki dan neko „otkuje“!\nKako je preneo Atletik i novinar Šems Čaranija Džejms Harden najavio je da će igrati za reprezentaciju na Igrama u Tokiju. Na taj način će se pridružiti saigraču iz Bruklina Kevinu Durentu koji je pre nekoliko dana potvrdio da će igrati za reprezentaciju.\nZa razliku od amerikanca koji će najverovatnije na Olimpijadi nastupati u najjačem sastavu, naši reprezentativci otkazuju jedan po jedan učešće u dresu reprezentacije. Ne možemo se ljutiti na Bogdana Bogdanovića koji em što je povređen, em ne može napustiti svoj tim u borbi za prsten, da bi igrao kvalifikacione mečeve za Srbiju.\nKoliko ima mladih ljudi u Srbiji koji bi igrali za reprezentaciju, ostavili svoje srce na terenu, ali nemaju taj kvalitet, niti su uspeli u sportu. Sa druge strane postoje igrači koji imaju sve, talenat, znanje, jake ugovore i opet izbegavaju reprezentaciju. Neshvatljivo. Evo, Pandev ima 37 godina, igra za reprezentaciju, bori se, igra u Đenovi par sezona aktivno, a neko sa 26 godina umoran. Da ne pričamo o braći Gasol, Novickom i ostalima.\nPrethodni tekstPoligon škole u Dublju opasan po život đaka!\nSledeći tekstSećanja: Dan kada je postignut najlepši gol prošlog veka i kada se dogodila „Božja ruka“


INFO ::: Naslovna - Aktuelnosti > Aktuelnosti - STRANA 1 > Ko se boji istine > Ozbiljna moralna kriza države i društva\nHaranga protiv Sonje Biserko\nOzbiljna moralna kriza države i društva\nVulgarni i opasni napadi desnih ekstremista na predsednicu Helsinškog odbora za ljudska prava u Srbiji Sonju Biserko i izostanak adekvatne reakcije državnih organa i političkih struktura predstavljaju dokaz ozbiljne moralne krize u kojoj se nalazi srpsko društvo.\nKrajnje je neprimereno da se bilo čija inicijativa o svedočenju pred Međunarodnim sudom pravde obelodanjuje, komentariše i izvrće ruglu, ako se zna da odlučivanje o tome spada u kompetenciju suda i da samo taj sud može reći kakav će biti ishod te inicijative. Zato se reagovanje određenih krugova u Srbiji ne može tumačiti drugačije nego kao primitivni pokušaj uticanja na tu najvišu međunarodnu sudsku instancu, što baca ružnu sliku na stanje pravne svesti u Srbiji. Šta više, i samo postavljanje pitanja kome će nečije svedočenje koristiti, a kome štetiti odraz je kulturne retardiranosti nespojive ne samo sa duhom vremena već i sa srednjevekovnom tradicijom srpskog naroda.\nDanašnji „rodoljupci“ ne znaju da je još majka Jevrosima učila sina da svedoči po pravdi i istini, a ne po babu i po stričevima. Oni ne znaju da je dužnost svedoka da na sudu govori istinu, a kome će ta istina koristiti ili štetiti to, sa stanovišta pravde nije bitno. Zato je i nedopustivo da ovi „rodoljupci“ svoj strah od istine o zbivanjima iz devedesetih godina prikrivaju napadima na Sonju Biserko. Njima, a i onima koji im u tome daju prećutnu podršku, nije važno što je Sonja Biserko ličnost koja je već više od 20 godina svesrdno posvećena unapređenju ljudskih prava i demokratije u Srbiji i kojoj je takav rad doneo brojna priznanja i veliki ugled u svetu. I umesto da se takva priznanja cene i u Srbiji, ona je ovde izložena harangi tipičnoj za ono vreme koje će u Evropi biti po zlu upamćeno.\nZato mi, potpisnici ovoga pisma, izražavajući solidarnost i podršku Sonji Biserko, pozivamo vlasti Srbije da prestanu da koketiraju sa ekstremnom desnicom, netolerancijom i nasiljem i da se istinski posvete promociji i zaštiti evropskih kulturnih i političkih vrednosti.


Krivokapić: Nema potrebe za posredovanjem EU - 25.10.2015, Sputnik Srbija\nPredsednik Skupštine Crne Gore Ranko Krivokapić je na Kolegijumu rekao da nema potrebe da EU posreduje jer „moramo pokazati da smo sposobni da sami rešavamo... 25.10.2015, Sputnik Srbija\n19:00 25.10.2015 (Osveženo: 03:35 26.08.2021)\n© Wikipedia / Katarzyna CzerwińskaPredsednik Skupštine Crne Gore i predsednik Socijaldemokratske partije Crne Gore, Ranko Krivokapić\nPredsednik Skupštine Crne Gore Ranko Krivokapić je na Kolegijumu rekao da nema potrebe da EU posreduje jer „moramo pokazati da smo sposobni da sami rešavamo probleme“. On je osudio pokušaj zauzimanja parlamenta, ako je te namere bilo, i tražio da se što pre i bez odlaganja odluči o pritvoru poslanicima Andriji Mandiću i Slavenu Radunoviću.\n„Izražavam žaljenje zbog kamenovanja Ambasade Albanije. Nadam se da ćemo se vratiti u parlament, demokratija ne poznaje ultimatume. Pozivam sve subjekte da, kao što su sinoć našli vremena za dijalog telefonom, dođu na dijalog u institucije. Kolegijum traži da se što pre identifikuju i privedu svi koji su započeli incident.\nČuli ste i nameru policije da se otvore i ulazna vrata, neko je nenamerno ili namerno sprečio da se dođe do dogovora“, kazao je Krivokapić i dodao da treba da se što pre odluči o lišavanju slobode poslanika.\nOn je novinarima u parlamentu, nakon sednice Kolegijuma, rekao da to skupštinsko telo žali zbog nemira i sukoba koji su se desili u glavnom gradu.\n„Iskazujemo zahvalnost organima koji su otklonili svaku mogućnost upada u parlament i zauzimanja ključne državne institucije, i time očuvanja nepovredivosti njenog rada“, kazao je Krivokapić.\nPrema njegovim rečima, Odbor za bezbednost već obavlja saslušanje ministra unutrašnjih poslova i direktora policije povodom sinoćnih događaja.\n„Dobićemo fakte, na osnovu kojih moći dalje da budu izvršene pravne i političke aktivnosti u parlamentu“, rekao je Krivokapić.\nOn je ponovio da je sinoć, u telefonskom razgovoru, predstavnicima DF-a ponudio da, zajedno sa njim ili sami, uđu na sporedni ulaz Skupštine, i da je postojala spremnost da se otvori i glavni.\n„Postojala je spremnost da se otvore i ulazna vrata, ali za to treba vremena. Žao mi je što je, ubrzanjem od deset minuta, neko nenamerno ili namerno skratio mogućnost da dođemo i do tog velikog rezultata, koji su postavili kao cilj“, naveo je Krivokapić.\nKako je kazao, pre toga, ni u satima ni u danima, nije bilo nikakve najave da neko želi da bude u parlamentu to veče.\nOn je ocenio da protekla dešavanja ne mogu zaustaviti evroatlantske integracije Crne Gore.\n„Crna Gora je nezaustavljiva na putu evroatlantskih integracija, a efikasno sprovođenje zakona u svakoj zemlji je jedan od elemenata za tu odluku“, ocenio je Krivokapić.


Odobren kredit od 250 miliona eura | Grad koji volim\nYou are at:Home»Vijesti»Društvo»EKONOMIJA»Odobren kredit od 250 miliona eura\nMinistarstvo finansija je okončalo postupak objezbjeđivanja pozajmice od 250 miliona eura uz garanciju Svjetske banke vrijedne 80 miliona, kazao je generalni direktor Direktorata za trezor, Dragan Darmanović.\nOn je za Radio Crne Gore rekao da je zaključen kreditni aranžman sa Sindikatom banaka, čime je obezbijeđeno 250 miliona od 350 do 400 miliona kolika je procjena da će nedostajati državnoj kasi da se saniraju posljedice nastale epidemijom koronavirusa.\n“U narednom periodu nastavljamo pregovore i sa Svjetskom bankom, ali i MMF-om, Evropskom komisijom, te domaćim i inostranim komercijalnim bankama da obezbijedimo neophodna sredstva. U ovom trenutku ne vidimo prepreke da se i to realizuje, tako da ćemo narednih mjeseci uspjeti da zaključimo sve aranžmane, čime ćemo zaokružiti sve potrebe za finansiranje budžeta u ovoj godini”, naglasio je Darmanović, kako prenosi portal RTCG.\nOcijenio je i to da Crna Gora ima vrlo dobru saradnju sa Evropskom investicionom, ali i bankom za razvoj Savjeta Evrope, njemačkom KFW, te drugim, koje su, kako kaže, značajan partner za realizaciju infrastrukturnih projekata.\nDarmanović je podsjetio da je Evropska unija opredijelila 53 miliona eura podrške Crnoj Gori, od čega će 40 miliona otići direktno u državni budžet, što je, zaključio je, smanjilo potrebe za zaduživanjem.\nDragan Darmanović KREDIT ministarstvo finansija


Milan Marković, ministar za državnu upravu i lokalnu samoupravu i predsednik Koordinacionog tela i Saša Dragin, ministar poljoprivrede, nose džakove sa žitom u Bujanovcu, Foto „Politika“\nMinistar poljoprivrede Saša Dragin pomaže oko istovara pomoći Bujanovcu, Preševu i Medveđi\nReč je o 30 tona pšenice, jedne tone ječma, 500 porodičnih paketa povrća, 100 kilograma lucerke i 2.000 sadnica voća, jabuke i kruške.\nPredsednik Koordinacionog tela za opštine Preševo, Bujanovac i Medveđa Milan Marković je ponovio da će posebna pažnja biti posvećena razvoju privrede i poljoprivrede, kao i poboljšanju položaja mladih i mogućnosti za njihovo obrazovanje. Razvoj privrede, a posebno poljoprivrede, je strateška šansa za ovoj region i u tom pravcu ćemo činiti konkretne korake u narednom periodu, a očekujemo i inicijativu od ovdašnjih ljudi - rekao je ministar Marković.\nCilj ove donacije je da poljoprivrednicima u ovom regionu poboljšamo uslove za jesenju setvu i ovo je početak veće aktivnosti našeg ministartva na području ove tri opštine juga Srbije, koja se izvodi na inicijativu Koordinacionog tela - rekao je novinarima ministar Dragin. Ministar poljoprivrede je najavio intenziviranje pomoći opštinama Bujanovac, Preševo i Medveđa oko unapređenja poljoprivredne proizvodnje, tako da će već narednog meseca za te tri opštine stići 5.000 čokota vinove loze.


Broj turista u svetu porastao sedam odsto 2017. godine\nBroj turista u svetu porastao je sedam odsto 2017, što je najsnažniji rast u poslednjih sedam godina, saopštila je danas Svetska turistička organizacija (UNWTO).\nOva organizacija Ujedinjenih nacija navela je da se očekuje da se trend nastavi i 2018. godine kada predviđa rast broja turista između četiri i pet odso, prenosi Frans pres.\nRast podstiče Evropa koja beleži povećanje turističkih dolazaka od osam odsto, posebno Sredozemlje, navodi se u izveštaju ovog UN tela\nPorast broja turista na svetskom nivou odražava ekonomski oporavak i jaku tražnju brojnih tržišta zemalja u brzom razvoju, navodi se u izveštaju. Od 2010. godine godišnji tempo rasta broja turista bio je oko četiri odsto.\nBroj međunarodnih posetilaca dostigao je 1,3 milijardi osoba, navodi se u izveštaju.\nSve ukazuje da Francuska ostaje glavna svetska destinacija za turizam 2017. godine, rekao je zvaničnik organizacije Džon Kester i dodao da će konačni rezultati biti objavljeni na proleće.\nGeneralni sekretar organizacije Zurab Pololikašvili je rekao da se očekuje da će Španija biti druga svetska destinacija ispred SAD.\n"U Severnoj Americi gde je rast broja turista dva odsto, dobri rezultati u Meksiku i Kanadi suprotstavljeni su padu broja dolazaka u SAD, glavne destinacije u regionu", navela je organizacija.\nTakođe je navedeno da dobri rezultati zabeleženi u Africi, gde je rast od osam odsto i na Bliskom Istoku, gde je broj turista porastao pet odsto, a ukazuje se na oporavak turizma u Egiptu, Turskoj i Tunisu posle jakog pada prethodnih godina zbog terorističkih napada.\nRegion Azije i Pacifika je imao porast turizma od šest odsto dok severna, dok Južna Amerika beleže najslabiji rast od tri odsto, uprkos jasnim znakovima oporavka u centralnoj Americi i na Karibima posle prolaska uragana Irma i Marija.


Izabranici Pabla Lasa doživeli su neočekivani poraz od ruske ekipe, što je ukupno peti neuspeh za španskog velikana, a drugi u nizu, nakon što ih je u prošlom kolu savladao CSKA. Himki je prekinuo niz od četiri poraza i došao je do devete pobede, što je samo jedna manje od Crvene zvezde.\nNa samo nekoliko minuta do kraja bilo je velikih +20 za Ruse, ali je ekipa Jorgosa Barcokasa povukla ručnu, te su gosti uspeli serijom 14-2 da smanje ogromnu razliku i izbegnu bruku.\nHimki je predvodio maestralni Aleksej Šved koji je na kraju došao do 21 poena i uz to je dodao 13 asistencija, dok je naš Stefan Jović za 19 minuta imao šest poena i tri asistencije.\nDevin Buker je dodao 15, a Gil i Tima su dodali po 13.\nU poraženom Realu je odskočio Džordan Miki sa 20 poena, Kozer je dodao 17. Pobeda je važna Himkiju, a ne valjla za Crvenu zvezdu, jer je ruski tim ponovo izjednačen po broju pobeda sa crveno-belima i Valensijom.


Poljska farmerima dala 35 milijardi, rada da nas uči kako - Evropa i mi\nZamenik državnog sekretara Ministarstva poljoprivrede i ruralnog razvoja Republike Poljske Ričard Zarudski naglasio je danas na konferenciji „Inovacije za ruralni razvoj Srbije“ da je Poljska aktivna u procesu proširenja EU kao i da snažno podržava Srbiju i zemlje Zapadnog Balkana deleći svoja iskustva i dobru praksu iz perioda pristupanja.\nRičard Zarudski: Spremni smo da pružimo veliku podršku Srbiji\n„Poljski poljoprivredni resor i podređene jedinice podržavaju spremnost za nastavak stručne saradnje sa Srbijom, naročito u oblasti pružanja stručne podrške u vezi sa prilagođavanjem srpske poljoprivrede evropskim zahtevima. Spremni smo da pružimo podršku u oblastima i obliku koji bi za srpsku stranu bili najkorisniji i najinteresantniji“, rekao je Zarudski tokom uvodnog izlaganja.\nOn je pozvao Srbiju da iskoristi instrumente za pretpristupnu pomoć EU, pre svega IPA (Instrument of Pre-accession Assistance) i TAIEX (Technical Assistance and Information Exchange of the European Commission), gde u slučaju TAIEX-a imamo mogućnost biranja konkretnih partnera u projektu, dok su poljski eksperti takođe spremni da nam pomognu u procesu pripreme rezimea za projekte.\n„Poljski poljoprivrednici bili su najskeptičnije raspoložena društvena grupa prema evropskim integracijama. Trenutno, bilans od 14 godina članstva pokazuje da su poljoprivreda i prerada hrane najvažniji korisnici pomoći u okviru evropskih integracija. S obzirom na neophodnost prilagođavanja zahtevima jedinstvenog tržišta, a zahvaljujući evropskim fondovima, ovi sektori prošli su kroz jedinstven proces modernizacije“, kazao je Zarudski i dodao da je zahvaljujući tome Poljska trenutno značajan proizvođač hrane koja se izvozi u ceo svet.\nKonferenciju „Inovacije za ruralni razvoj Srbije“, koja se sprovodi u okviru projekta „Podrška ruralnom i regionalnom razvoju u Republici Srbiji“, organizovalo je Ministarstvo poljoprivrede, šumarstva i vodoprivrede i u saradnji sa Privrednom komorom Srbije i Stalnom konferencijom gradova i opština. Projekat finansira Švajcarska agencija za razvoj i saradnju SDC, a implementira ga konzorcijum koji predvodi NIRAS.\nDve osnovne teme, a na osnovu iskustva Poljske u razvoju ruralnih sredina i korišćenju fondova EU, bile su mobilizaciji ruralnih zajednica u Srbiji kroz ruralna partnerstva, te skraćivanje lanaca vrednosti kao šanse za revitalizaciju ruralne ekonomije Srbije - kratki lanci ishrane, tj. način kako da se poljoprivredni proizvođač usmeri da skrati put od proizvodnje do krajnjeg korisnika.\nTokom uvodnog izlaganja na konferenciji, državni sekretar Ministarstva poljoprivrede, šumarstva i vodoprivrede Republike Srbije Senad Mahmutović izjavio je da je Poljska primer zemlje koja je na najbolji način uspela da u pretpristupnom periodu iskoristi sredstva Evropske unije, kao i u godinama članstva za unapređenje i modernizaciju svoje poljoprivrede. Mahmutović je naveo podatke koji govore da je Poljska, za 14 godina članstva uspela da u ruke farmera plasira preko 35 milijardi evra.\n„Iskustvo i znanje koje je Poljska imala na putu do punopravnog članstva u EU od velikog su značaja i izuzetno cenjeni među svim zemljama kandidatima. Republika Srbija je takođe prepoznala značaj takvog iskustva i znanja i kroz saradnju koju smo uspostavili želimo da kroz taj transfer znanja ojačamo kapacitet institucija i organizacija u Republici Srbiji koje se bave pitanjem poljoprivrede i ruralnog razvoja“, zaključio je Mahmutović.\nOtvaranju konferencije su pored zvaničnika Ministarstva Republike Srbije Senada Mahmutovića i Republike Poljske Ričarda Zarudskog prisustvovali i predstavnik Švajcarske agencije za razvoj i saradnju Petar Vasilev, zamenik generalnog sekretara za zastupanje, Stalne konferencije gradova i opština Nikola Tarbuk i vođa tima pomenutog projekta Džon Galager.\nPoslednja izmena 23 Apr, 2018 17:28\nTagovi: poljska poljoprivreda ruralni razvoj


DNZ BiH o 13. godišnjici stradanja Srebreničana - Klix.ba\nDNZ BiH o 13. godišnjici stradanja Srebreničana\n10.7.2008. u 11:56\nDemokratska narodna zajednica BiH povodom obilježavanja 13. godišnjice stradanja Bošnjaka Srebrenice izražava iskreno saučešće porodicama stradalih Srebreničana i vjeru da će u najskorije vrijeme počinioci tog gnusnog zločina biti privedeni pred lice pravde i biti zasluženo kažnjeni.\nU saopćenju ove stranke se, između ostalog, navodi da u Srebrenici, prije 13 godina, nisu ubijeni samo Bošnjaci i građani BiH, već je u Srebrenici ubijeno dostojanstvo i pravo na život, ubijena je nada da onaj koji je nezaštićen i koji je u nevolji može računati na zaštitu i pomoć.\n- Nezaboravna je i negativna uloga međunarodne zajednice u srebreničkoj tragediji, smatraju u DNZ-u dodajući da je došlo vrijeme da se prizna odgovornost i razotkrije potpuna istina o dešavanjima u Srebrenici.\nBanjanović uputio pismo podrške Brankoviću\n10.07.2008. u 11:58


Naslovnica NAJNOVIJE Politika SDA: Istražiti kupovinu respiratora, sve nabavke moraju biti javne i transparentne\nIz Stranke demokratske akcije povodom afere nabavke 100 kineskih respiratora danas je saopćeno da sve nabavke koje se finansiraju javnim novcem moraju biti javne, moraju se poštovati zakonske procedure i pratiti princip transparentnosti.\n“Nabavka respiratora, za kojima u vrijeme pandemije koronavirusa vlada enormna potražnja na svjetskom tržištu, predstavlja vitalnu potrebu medicinskog sistema u Federaciji BiH. Stranka demokratske akcije očekuje ubrzano provođenje istrage po pitanju nabavke stotinu respiratora”, dodali su.\nSDA zahtijeva od Vlade Federacije BiH da u što hitnijem roku uredbom ili drugom vrstom propisa definiše ubrzan i transparentan proces nabavki tokom trajanja stanja prirodne nesreće, kako bi se izbjeglo ponavljanje situacija koje dovode u pitanje povjerenje javnosti u institucije.\nPodsjetimo, 100 kineskih respiratora Vlada FBiH je putem firme “FH Srebrena malina” platila 10,5 miliona KM.\nPortal Klix.ba došao je u posjed faksimila carinske deklaracije o plaćenim respiratorima iz Kine za koje je direktor Federalne uprave civilne zaštite Fahrudin Solak ovlastio poljoprivredno gazdinstvo “FH Srebrena malina” TV voditelja Fikreta Hodžića.\nU istragu su uključeni službenici SIPA-e i Tužilaštva Kantona Sarajevo.


Ostrvo Vido i srpska kuća na Krfu -\nNa Krfu su napisane neke od najtužnijih, ali i najveličanstvenijih stranica srpske istorije.\nNi ne sluteći tada da će njegova pesma “Plava grobnica” biti smatrana za jednu od najlepših rodoljubivih pesama, a ujedno postati i sinonim za veliko stradanje srpskog naroda tokom Prvog svetskog rata, čuveni srski pesnik, Milutin Bojić je pevao:\nNad ovom svetom vodom…\nIako su veze grčkog i srpskog naroda postojale i pre, čini se da su od tog perioda znatno ojačale. Od 03. decembra 1915. pa sve do 06., odnosno 21. januara naredne godine, kada je završeno njihovo iskrcavanje na omanjem grčkom ostrvu Vido, nadomak Krfa, trajala je golgota srpskih ratnika, koji su u želji da ne kapituliraju, bili prinuđeni da se povlače preko teritorije Crne Gore i Albanije. Čuveni srpski vojvoda Prvog svetskog rata, Radomir Putnik je naredio da vojska, ali i kralj Petar Prvi Karađorđević, članovi tadašnje Vlade, pa čak i određeni broj žitelja Srbije krene na put, koji je u istoriji upamćen kao Albanska golgota.\nPre nego što su francuskim lađama stigli stigli na grčko ostrvo Krf, koje je među srpskim ratnicima proglašeno ostrvom spasa, na žalost se među preživelim srpskim ratnicima javio pegavi tifus, koji se smatra najvećom epidemijom ikada, uzevši u obzir da je nebrojeno života tada izgubljeno. U posebno oformljenoj bolnici na omanjem ostrvu Lazareto, koje je smešteno između mesta Guvija na Krfu i ostrva Vido, vidane su rane mnogim srpskim ratnicima. A oni, čiji život je bio u velikoj opasnosti su prebacivani na obližnje ostrvo Vido, koje je u srpskoj tradiciji upamćemo i kao Plava grobnica, ali i kao ostrvo smrti. Tamo se nalazila bolnica u kojoj je bio omogućen smeštaj za čak 1.600 hrabrih srpskih ratnika. Nažalost, broj preminulih je mnogo veći…\nKako su srpski ratnici koji su bili prebačeni na ovo ostrvo bili posebno lošeg zdravstvenog stanja, mnogi od njih su svoje živote okončali upravo na ovom mestu, daleko od svoje otadžbine. Uzevši u obzir da na samom ostrvu nije više bilo mesta za sahranjivanje, lokalne vlasti su bile prinuđene da preminule srpske ratnike sahranjuju u specijalnim grobnicama na obali ovog ostrva, a kada više ni to nije bilo moguće, tela preminulih su sahranjivali u dubinama Jonskog mora. To mesto u dubini plavog Jonskog mora nazvano je Plava grobnica.\nKoliko su Grci saučestvovali u patnji srpskog naroda, dovoljno govori i podatak da se i dan danas poštuje pravilo koje nigde nije zabeleženo: u moru sa strane Plave grobnice Srbi i Grci se ne kupaju iz poštovanja prema preminulim srpskim ratnicima. Iako je ostrvo Krf poznato po mnogobrojnim ribarima, 50 godina nakon tragične sudbine srpskih ratnika, nijedan od njih nije zabacio svoju mrežu u blizini ovog ostrva.\nProjekat za mauzolej na ostrvu Vido je izradio arhitekta Nikola Krasnov, a po nalogu kralja Aleksandra Karađorđevića je 1938. godine on i podignut. U spomen kosturnici su smeštene kosti 1.232 srpska vojnika kojima se znaju imena, a čak oko 1.500 njih koji su ostali nepoznati. Iznad glavnog luka spomen kosturnice se nalazi amblem Kraljevine Jugoslavije sa reprodukcijom Albanske spomenice, a postoji i obeležje koje je poznato kao Kameni krst, koje je zapravo prvi spomenik preminulim srpskim borcima na ovom grčkom ostrvu. Podignut je, takođe prema nalogu kralja Aleksandra Karađorđevića, 1923. godine, a nalazi se u neposrednoj blizini mauzoleja.\nNa grčkom ostrvu Krf, u samom centru grada Krfa se nalazi jedno od retkih mesta u Grčkoj na kome ćete videti da zajedno stoje jedna do druge, grčka i srpska zastava. Reč je o svojevrsnom muzeju koji čuva spomen na stradanje srpskih ratnika tokom Prvog svetskog rata, simboličnog naziva Srpska kuća. Smeštena je u neposrednoj blizini gradskog trga Spijanada i funkcioniše kao muzej, u kome se nalaze različiti predmeti srpskih ratnika, poput ordenja i uniformi, te fotografije, koje predstavljaju svojevrsno svedočenje o velikoj tragediji srpske vojske i celokupnog srpskog naroda. Za posete je otvoren u periodu od 09 do 14 časova.\nTakođe je i vrlo važan podatak da su od iskrcavanja, pa do pred kraj 1918. godine, preživeli srpski ratnici i članovi Vlade, uz pomoć lokalnog stanovništva organizovali brojne aktivnosti u gradu Krfu, tako da su funkcionisale i osnovna škola i niža gimnazija za srpsku decu, a izlazile su čak i “Srpske novine” i “Zabavnik”, dok su u lokalnim štamparijama posebno štampane knjige za srpske učenike. Naročito je zanimljivo što je funkcionisao čak i srpski orkestar, na čijem čelu je bio čuveni kompozitor, Stanislav Binički, koji je u to doba vršio dužnost kapelnika kraljeve garde.\nSvakako treba pomenuti i spomen ploču koja je postavljena 1975. godine u mestu Guvija na Krfu, u koje su se i iskrcali srpski ratnici, a tekst je osim na srpskom i grčkom, napisan i na francuskom jeziku.


On će na ovoj poziciji naslediti Italijanku Federiku Mogerini, i to od kraja oktobra ove godine, kada bude preuzeo dužnost.\nIako se sa njegovim imenovanjem saglasila novoizabrana predsednice Evropske komisije Ursula fon der Lajen, potrebno je da njegov izbor potvrdi i Evropski parlament, zajedno sa svim članovima Evropske komisije.\nBorelova kandidatura, a sada i zvanično imenovanje, obradovala je javnost u Srbiji, i to zbog jednog od najvećih opterećenja Srbije - Kosova. Naime, Borel je Španac, pa je pretpostavka da bi mogao blagonaklonije da gleda na kosovski problem, možda čak i da "zauzme stranu", imajući u vidu da dolazi iz Španije koja ne priznaje kosovsku nezavisnost.\nSa druge strane, pri pomenu njegovog imena, iz istigh razloga, u Prištini su veoma negodovali, jer će upravo on biti posrednik u dijalogu sa Beogradom.\nMeđutim, ono što je zanimljivo u vezi sa Boreljom, jeste da je on ni manje ni više nego baš Katalonac, koji međutim ne podržava bilo kakva otcepljenja.\nTo je njegov stav ne samo u vezi sa Španijom, već i inače jer, kako je jednom prilikom rekao, "granice su ožiljci koje istorija ostavlja na koži zemlje". Protivnik je i Bregzita, a zbog toga što je protivi otcepljenju, ima neprijatelje čak i u rodnoj Kataloniji.\nPolitika, pa ni evropska, nije mu nepoznanica, tim pre što je od 2004. do 2007. bio predsednik Evropskog parlamenta. U španskoj politici, međutim, ima staž dug gotovo 40 godina, tokom kojih je bio i u regionalnoj vladi Madrida, pa državni sekretar za finansije, zatim ministar za infrastrukturu, transport i životnu okolinu, a predvodio je i socijaliste kao kandidat za premijera na izborima 2000. godine.\nBorelj u razgovoru sa Vučićem\nJedno vreme se povukao iz javnosti, ali ga je španski premijer Pedro Sančez, prošlog leta zamolio da se vrati u vladu.\nInače, Borelj je po zanimaju inženjer vazduhoplovne raketne tehnike, a ima i titulu doktora ekonomije, kao i master američkog univerziteta Stanford, i Francuskog instituta za naftu. Vodio je računarsko odeljenje španskog naftnohemijskog koncerna "Cepsa".\nMediji prenose i da važi za čoveka bez dlake na jeziku, koji nema problem da se suprotstavi autoritetima, pa čak i onima poput Rusije i SAD.\nPočetkom ove godine bio je u poseti Srbiji, kada je međutim izneo stav da Kosovo i Katalonija nisu isto, i da veruje u dijalog kao najbolje rešenje za probleme.\nKako je pre nekoliko dana za "Blic" pojasnio Strahinja Subotić iz Centra za evropske politike, obe strane, i Beograd i Priština, imaju snažnu reakciju kada je u pitanju Borelj.\n- Sa jedne, Srbija koja je optimistična jer dolazi iz države koja nije priznala Kosovo, a sa druge Priština ga unapred smatra pristrasnim i da će to naštetiti dijalogu. Ipak, čini mi se da obe strane previše očekuju - kaže on.\nKako navodi, Borel je sada na drugoj funkciji, evropskoj a, kako je i sam rekao, predstavljaće svih 28 država članica EU.\nOdalović: Verujem da će poštovati međunarodno pravo\nGeneralni sekretar MSP Veljko Odalović kaže da veruje da će Žosep Borelj, poštovati međunarodno pravo i da će svoju misiju obavljati odgovorno i profesionalno.\n- Poznati su njegovi stavovi dok je bio ministar inostranih poslova Kraljevine Španije u vezi samoinicijativnog proglašenja nezavisnosti takozvane Republike Kosovo, koju je on osudio - rekao je Odalović za TV Hepi.\nOn je kazao i da se Borelj borio za međunarodno pravo, ali da je u Evropi vladala kampanja sa zapada koja je bila usmerena na evropske saveznike da priznaju Kosovo.\n- Ako su njegovi politički stavovi bili vrlo eksplicitni kada je u pitanju samoproglašena nezavisnost, on se ujedno borio i za međjunardno pravo. Izvesno je da je to što se u Prištini desilo bilo kršenje međunarodnog prava i presedan na koji svaki ozbiljan političar i ozbiljna zemlja treba da reaguje slično kao što je reagovala Španija - rekao je Odalović.\nIstakao je da veruje da će Borelj na novoj funkciji biti profesionalac, "da će poštovati međunarodno pravo i standarde, i da će ovu misiju obaviti na krajnje odgovoran, profesionalan i principijelan način".


Izvršni direktor Amazona napušta kompaniju | Mobilni.info\nHome Ekskluzivno Izvršni direktor Amazona napušta kompaniju\nCameron Janes, koji je nadgledao Amazon-ovo razvijanje od samog početka, napušta kompaniju, sudeći prema njegovom LinkedIn profilu.\nJanes je imao nekoliko uloga tokom svog 14-godišnjeg mandata u Amazon-u, uključujući timove koji su nadgledali Kindle e-reader i Prime Video.\n„Nakon nešto više od 14 godina danas je moj poslednji radni dan u Amazon-u“, napisao je Janes u svom postu na LinkedIn-u. „Iskustva i mogućnosti koje mi je Amazon pružio promenile su mi život.\nAmazon je potvrdio Janes-ov odlazak\nJanes je imao uloge u brojnim odeljenjima tokom svog mandata u Amazon-u, uključujući nadgledanje timova za Prime Video streaming servis, e-reader Kindle i nesrećni Fire telefon.\nTakođe, Janes je pomogao u pokretanju Amazon-ovog lanca knjižara pre nego što je počeo da upravlja najvećim delom fizičke maloprodajne ponude kompanije.\nJanes je bio zadužen za svakodnevne operacije Amazon-ovih Go prodavnica bez blagajne, zajedno sa tehnologijom koja pokreće te prodavnice, pod nazivom „Just Walk Out“, koju je kompanija instalirala u svojim Fresh supermarketima i na nekim lokacijama Whole Foods-a.\nAndroid 12 objavljen na Android Open Source Project\nAmazon sada prodaje tehnologiju bez blagajne nezavisnim prodavcima, omogućavajući im tako proširenje izvan Amazon-ovih fizičkih maloprodajnih objekata.\nJanes je direktno izveštavao Dilip-a Kumar-a, Amazon-ovog potpredsednika za fizičku maloprodaju i tehnologiju, koji je razvio i pokrenuo Amazonove Go prodavnice i tehnologiju bez blagajne. Takođe je nadgledao i Amazon-ovu eksperimentalnu tehnologiju prehrambenih proizvoda, kao što su Dash pametna kolica i skeneri za otisak dlana.\nJoš nije poznato gde će Janes otići. On takođe nije jedini izvršni direktor visokog profila koji je poslednjih meseci napustio kompaniju. Wei Gao, koji je bio potpredsednik Amazona za tehnologiju, proizvod i lanac snabdevanja, otputovao je u londonski start-up Hopin za online događaje.\nThe post Izvršni direktor Amazona napušta kompaniju first appeared on PC Press.Original Article\nPrevious articleNASA planira nuklearni reaktor na Mesecu\nNext articleVelika Britanija uvodi pravilo za sve nove kuće da imaju punjač za automobile


110.100 hiljada vozila isporučenih u nоvемbru mesecu tekuće godine\nŠKODA je dostavila ukupno 1.038,500 vozila kupcima u prvih deset meseci 2018. godine (+ 6,1%).\nŠKODA nastavlja rast prodaje na globalnom nivou. Proizvođač automobila isporučio je 1,148,600 vozila u periodu od januara do novembra - što je povećanje od 5,1% u odnosu na isti period prošle godine. U novembru, kompanija je zabeležila 110,100 hiljada isporuka širom sveta, pad od 3,9% u odnosu na isti mesec prošle godine (novembar 2017, 114,600 vozila). Jedan od razloga za ovakav razvoj prodaje je u opadanju tržište automobila u Kini. ŠKODA je ostvarila snažan rast u Rusiji u novembru mesecu za broj od 8,200 vozila što predstavlja povećanje od 42,9% u odnosu na isti mesec prošle godine. ŠKODA OCTAVIA ostaje bestseler brenda, a potražnja za kompaktnim SUV modelom ŠKODA KAROQ nastavlja da raste.\nŠKODA je nastavila globalni rast u prvih jedanaest meseci ove godine. Od januara do novembra, prodaja je porasle u Rusiji (+ 30,2%), Kini (+ 7,7%), Evropi (+ 4,7%) i Indiji (+ 1,8%). U novembru, kompanija je povećala isporuke, naročito u Zapadnoj Evropi (43,300 vozila + 7,9%), Rusija (8,200 vozila + 42,9%) i Istočna Evropa bez Rusije (4.400 vozila, + 15,8%).\nAlain Favey, član Upravnog odbora za prodaju i marketing u kompaniji ŠKODA Auto,je naglasio: U prvih jedanaest meseci ove godine, povećali smo naše isporuke za 5,1% u odnosu na prethodnu godinu. Ohrabrujući učinak, posebno uvođenjeg novog WLTP ciklusa testiranja i trenutno je tržište automobila u opadanju u Kini. Sa našom kampanjom , dajemo pravi podsticaj i osvajamo nove grupe kupaca za brend ŠKODA. Sa novim modelom ŠKODA SCALA, sada se preduzima sledeći korak i uspešno nastavlja naš dinamičan razvoj u važnoj kompaktnoj klasi.\nU Zapadnoj Evropi, ŠKODA je isporučila 43,300 vozila u novembru, što je povećanje od 7,9% u odnosu na isti period prošle godine (novembar 2017, 40,100 vozila). U najjačem jedinstvenom evropskom tržištu - Nemačkoj – ŠKODA je povećala svoje isporuke 17.300 vozila (novembar 2017, 16,100 vozila + 7,1%). ŠKODA beleži dvocifreni rast u Francuskoj (2.900 vozila, + 27,1%), Velika Britanija (6,300 vozila + 20,6%), Španija (2.200 vozila + 16,9%), Belgija (1.700 vozila + 12.0%) i Holandija (2.000 vozila, + 11,0%).\nU centralnoj Evropi, ŠKODA je isporučila 18.500 vozila - blagi pad od 3,0% (novembar 2017, 19,100 vozila). Zatim na domaćem Češkom tržištu, 7.700 vozila, 7,6% manje nego u istom periodu prošle godine (novembar 2017, 8.300 vozila). S druge strane, kompanija beleži rast u Poljskoj (6.700 vozila, 4,3%) i Slovačkoj (2200 vozila, 16,5%).\nU istočnoj Evropi bez Rusije, kompanija je značajno povećala isporuke: 4,400 vozila predstavlja povećanje od 15,8% u odnosu na isti mesec prošle godine (novembar 2017,3800 vozila). ŠKODA takođe beleži snažan rast u Srbiji (800 vozila, + 47,3%) i Baltičkim državama (700 vozila, + 24,0%).\nU Rusiji, ŠKODA je zabeležila snažan dvocifreni rast u novembru povećanje od 42,9% u odnosu na isti mesec prethodne godine (novembar 2017, 5,700 vozila).\nU Kini, najvećem prodajnom tržištu, ŠKODA je isporučila u novembru 28.000 vozila - a godinu za godinom pad od 24,3% (Novembar 2017, 37,000 vozila). Tako,da sadašnje prodajne brojke u Kini odražavaju pad trenutno na kineskom tržištu automobila. Međutim, u periodu od januara do novembra, ŠKODA je isporučila 304,300 vozila u Kini, što je za 7,7% više nego u istom periodu prošle godine (januar-novembar 2017, 282,600 vozila).\nU Indiji, ŠKODA je u novembru, isporučila 1.400 vozila što predstavlja smanjenje od 4,1% u odnosu na isti period prošle godine (novembar 2017, 1.400 vozila).\nŠKODA AUTO isporuke u novembru 2018 (u jedinicama, poredjane po modelu, +/- u procentima u odnosu na novembar 2017):\nŠKODA OCTAVIA (31,100; -24.2%)\nŠKODA FABIA (15,600 ; -15,2%)\nŠKODA SUPERB (11.900; -10.5%)\nŠKODA KAROQ (12,300;> 300%)\nŠKODA KODIAQ (15.000; +13.6%)\nŠKODA KAMIQ (Prodaja samo u Kini: 5.100)\nŠKODA CITIGO (Prodaja samo u Evropa: 3.400; +10.5%)


Dodik traži premeštanju Ambasade BiH u Jerusalim, Komšić traži priznavanje Kosova - Politički.rs\nNa pomolu sukob među članovima predsedništva BiH budući da su, kako piše “Avaz”, zatražili zakazivanje sednice u različitim terminima.\nSrpski član Predsedništva Bih Milorad Dodik jutros je predao zahtev da se održi vanredna sednica Predsdništv BiH s tačkom dnevnog reda o premeštanju Ambasade BiH iz Tel Aviva u Jerusalim, dok je Komšić, takođe, zatražio vanrednu sednicu, ali s predlogom da BiH prizna Kosovo, prenosi RTS.\nAvaz navodi da je sednica da se razmatra premeštanje Ambasade BiH iz Tel Aviva u Jerusalim zakazana je za 11 sati, a ona u kojoj Komšić traži priznanje tzv. Kosova u 10.45.\nRanije su članovi Predsedništva Šefik Džaferović i Komšić u javnosti ocenili da je Dodikov predlog o premeštanju Ambasade Bosne i Hercegovine u Izraelu iz Tel Aviva u Jerusalim “populistički i nerealan”.\nTagged: BIH, MILORAD DODIK, ŽELJKO KOMŠIĆ


Derbi pred odlaganjem, a Vojvodina pita da li je to pritisak da se nekome osigura titula - Sportskacentrala.com\nDerbi pred odlaganjem, a Vojvodina pita da li je to pritisak da se nekome osigura titula05.03.2017 18:34hDerbi meč 25. kola Superlige Srbije između Vojvodine i Crvene zvezde mogao bi da bude odložen.\nKako je saopštio novosadski klub policija ne može da garantuje bezbednost navijačima Crvene zvezde ukoliko ne budu smešteni na istočnu tribinu stadiona "Karađorđe".\n- Fudbalski klub Vojvodina obaveštava javnost da je odigravanje utakmice 25. kola Super lige Srbije, u kojoj osmog marta na stadionu "Karađorđe" treba da se sastanu Vojvodina i Crvena zvezda, dovedeno u pitanje. Naime, Policijska uprava Novi Sad razmišlja o tome da donese odluku o zabrani javnog skupa čiji je zahtev za održavanjem u zakonom predviđenom roku podneo fudbalski klub Vojvodina kao organizator, jer po njihovom mišljenju nisu u mogućnosti da pruže bezbednost svim akterima ovog sportskog događaja. Kako se navodi u dopisu policije, do problema je došlo pošto Policijska uprava zahteva od fudbalskog kluba Vojvodina da se gostujućim navijačima obezbedi istočna tribina, iako je FK Vojvodina kao organizator događaja odlučio da je za goste rezervisana isključivo južna tribina. FK Vojvodina napominje da južna tribina, koja je predviđena za gostujuće navijače, ima kapacitet da primi 1500 gledalaca, što je tri puta više od pet posto kapaciteta stadiona, koliko je FK Vojvodina u obavezi da kao domaćin obezbedi za goste prema propisima i pravilniku Fudbalskog saveza Srbije. Podsetimo da su na pomenutoj tribini bili smešteni navijači FK Partizan na utakmici Superlige u novembru, kao i mnogi drugi gostujući navijači i nikad nije zabeležen ni najmanji problem. Samim tim, postavlja se pitanje zašto bi fudbalski klub Crvena zvezda i njegovi navijači bili u povlašćenom statusu u odnosu na sve druge klubove Superlige i da li je ovo još jedan vid pritiska da se nekome obezbedi titula?\nKao organizator, Vojvodina je preuzela sve potrebne mere oko organizacionih aktivnosti kako bi ova utakmica protekla u najboljem redu. Iskustvo u organizovanju ovakvih utakmica je na našoj strani, jer smo u poslednje dve godine organizovali osam evropskih utakmica u kvalifikacijama za Ligu Evrope, na kojima je stadion "Karođorđe" bio ispunjen do poslednjeg mesta, bez ijednog propusta u organizaciji i incidenta i na kojima smo dobijali pohvale za organizaciju od zvaničnika UEFA. Takođe, podsećamo da za istočnu tribinu postoji skoro 1000 izdatih sezonskih ulaznica za navijače FK Vojvodina, a ukoliko bi bio prihvaćen zahtev policije, to bi značilo da oni ne mogu da ostvare svoje pravo koje su dobili kupovinom sezonske karte i da bi morali da se premeste u neki drugi sektor.\nFudbalski klub Vojvodina naglašava da ne postoji nijedan razlog za zabranu ove utakmice, osim nerazumevanja nadležnih institucija da urade svoj deo posla, te ih pozivamo još jednom da razmisle o svojoj odluci i da dozvole sportu da bude ono što mu stoji u definiciji, a to je viteško nadmetanje, kao i zabava za publiku. Ukoliko ova odluka ipak stupi na snagu, biće to presedan i velika mrlja u istoriji srpskog sporta, te smatramo da u 21. veku, živeći u demokratskom društvu, postoje zakoni i institucije koje će doneti odluku u korist sporta. FK Vojvodina očekuje da u svom stavu dobije podršku fudbalske Srbije, za koju verujemo da će stati na stranu sporta i zdravog razuma i pružiti podršku našem klubu, navedeno je u saopštenju Vojvodine.


300 BORSKIH PREDŠKOLACA PROŠLO OBUKU O BEZBEDNOM UČESTVOVANJU U SAOBRAĆAJU - Istočne VESTI\n300 BORSKIH PREDŠKOLACA PROŠLO OBUKU O BEZBEDNOM UČESTVOVANJU U SAOBRAĆAJU\nadminFeb 29, 2020Društvo0\nSvesni problema bezbednosti dece u saobraćaju, udruženje roditelja Bebironče u saradnji sa GIS udruženjem Srbije organizovalo je niz edukativnih radionica za predškolce u Boru i doniralo komplet knjiga i bojanki “Pažljivko” za predškolsku ustanovu “Bambi”.\nEdukativne radionice su obuhvatile sve predškolske grupe u Boru. I obuku za bezbedno učestvovanje dece u saobraćaju je prošlo 300 borskih predškolaca.\nSticanje znanja i formiranje ispravnih stavova o bezbednosti saobraćaja u predškolskom uzrastu\npredstavlja kvalitetan osnov za dalju nadgradnju dece starijeg uzrasta i odraslih, u ovoj oblasti. Na ovaj način, postiže se unapređenje nivoa bezbednosti saobraćaja, odnosno unapređenje ponašanja učesnika u saobraćaju, a samim tim i smanjenje broja poginulih i povređenih u saobraćajnim nezgodama. Kroz praksu, konstatovan je pozitivan uticaj dece i na ponašanje roditelja u saobraćaju, u smislu pravilnog prevoženja u vozilima, upotrebe bezbednosnih sedišta, prelaska kolovoza i sl.\nNa sledećem linku, možete besplatno preuzeti materijale za saobraćajno vaspitanje i obrazovanje dece. (pazljivko.rs/materijali)\nGIS udruženje Srbije je nagradilo kompletom “Pažljivko” i građane Bora koji su aktivno učestvovali u jačanju bezbednosti saobraćaja u svom gradu preko mobilne aplikacije (sigurnestaze.com/web/vesti/22/prijavi-saobracajni-problem-u-gradu.html), u vidu „kačenja” saobraćajnih problema sa predlozima mera.\nPrethodni članakAkcija dobrovoljnog davanja krvi Sledeći članakDnevni horoskop za subotu 29. februar


Prodaja "Jata" na pomolu - Nova nacionalna aviokompanija počinje sa radom početkom 2012.\n"Jat Airways" bi, do kraja oktobra, trebalo da dobije strateškog partnera, a nova nacionalna aviokompanija počeće sa radom početkom naredne godine. Prve odluke o sudbini "Jata" Vlada Srbije bi mogla da donese već ovog meseca. Naime, očekuje se da savetnik, konsultantska kuća "Deloitte", uskoro dostavi kabinetu Mirka Cvetkovića predlog rešenja o načinu privatizacije srpske aviokompanije i uslovima tendera, koji bi trebalo da bude raspisan najkasnije u avgustu.\n"Deloitte" je na adrese 60 potencijalnih partnera već poslao opšte informacije o "Jatu". U srpskoj aviokompaniji kažu za "Novosti" da su sve tražene podatke dostavljali privatizacionom savetniku, koji je, tvrde, i te kako zadovoljan saradnjom sa nadležnim službama "Jata".\n- Naš je interes da što pre dobijemo strateškog partnera i sve svoje resurse stavili smo na raspolaganje državi i privatizacionom savetniku - kažu u "Jatu".\n- Zasada smo naš deo posla završili, a proces privatizacije vodi Vlada Srbije, koja će i razmatrati predložena rešenja savetnika.\nUkoliko i ovaj tender propadne "Jat" ostaje državna kompanija, ali će Vlada Srbije morati da nađe način kako da obnovi flotu. Jer, održavanje aviona, koji su stari i više od dve decenije, preskupo je za nacionalnu aviokompaniju.\nŠKUNDRIĆ: NIS treba da izađe na svetsku berzu\nPetar Škundrić, savetnik za energetiku premijera Srbije u izjavi za "Danas" podržao je mišljenje poslovodstva Naftne industrije Srbije da ta kompanija treba da se nađe na nekoj od svetskih berzi.\n- Izlazak NIS-a na neku od renomiranih svetskih berzi je u saglasnosti sa Vladinom strategijom razvoja te kompanije. Strategija razvoja NIS-a je usaglašena sa ruskim partnerom i predviđa da NIS u skoroj budućnosti postane regionalni lider koji bi se mogao upustiti u oštru konkurenciju sa drugim svetskim kompanijama iz te oblasti. Izlazak na neku od svetskih berzi podigao bi vrednost kapitala NIS- a , od čega bi koristi imali akcionari i zaposleni u NIS-u ali srpska država u kojoj NIS posluje i u kojoj plaća poreze i doprinose - ističe Škundrić.\nGeneralni direktor NIS-a Kiril Kravčenko je nedavno prilikom predstavljanja Strategije razvoja kompanije do 2020. godine naglasio da sadašnja cena akcija NIS-a na Beogradskoj berzi ne odslikava pravu vrednost kompanije zbog toga što je ta berza mala i nema dovoljno velikih investitora.\nUskoro i treći "Fiatov" model iz Kragujevca - Stiže oprema vredna 750 mil EUR\n"Fiat grupa" je za torinsko-srpsku fabriku u Kragujevcu pazarila opremu vrednu 750 mil EUR u najboljim svetskim kompanijama za proizvodnju automobilske opreme. S obzirom na to da će to biti najmodernija italijanska fabrika, iz Šumadije će sledeće godine, pored dva najavljena nova modela, najverovatnije krenuti i treći automobilski adut ove kompanije za osvajanje evropskog i američkog tržišta, saznaju "Novosti".\nČelnik kompanije "Fiat automobili Srbija" Đovani de Filipis je nedavno za "Novosti" izjavio da će u novu fabriku do kraja godine biti investirano 940 mil EUR. Oprema vredna 400 mil EUR iz Nemačke, Italije i Japana već pristiže u Kragujevac. Gradi se potpuno robotizovana "Lakirnica" vredna više od 100 mil EUR, a najsavremenije prese i automatizovane mašine za proizvodnju i sklapanje automobila dobiće i pogoni "Karoserija", "Montaža" i "Preseraj". Samo u ove tri celine Fabrike automobila biće instalirano oko 120 robota.\nTorinsko-srpski stručnjaci su u proteklih nekoliko nedelja pazarili opremu vrednu još 350 mil EUR, koja će u Kragujevcu početi da pristiže krajem juna.\nPored toga, u rekonstrukciju 400.000 m2 proizvodnog i poslovnog prostora već je uloženo više od 150 mil EUR.


BalkanMagazin :: Pravo iz Narodnog muzeja – u Luvr\nponedeljak, 07. oktobar 2019 00:54\nU toku je kampanja na Instagramu #jasamumuzeju, koja posetiocima može da donese karte za Pariz\nNarodni muzej u Beogradu pokrenuo je Instagram kampanju u kojoj će se posetioci slikati pored omiljenih eksponata, a fotografija sa najviše „lajkova“ biće nagrađena avio kartama za Pariz. Pobednici će, tako, pravo iz srpskog muzeja moći da odu u Luvr.\n„Instagram kampanja #jasamumuzeju počela je 23. septembra i traje sve do 1. decembra. Namenjena je, pre svega, korisnicima Instagrama i posetiocima Narodnog muzeja, ali ni oni drugi ne treba da se osećaju izostavljenim, jer u svakom trenutku mogu da postanu korisnici Instagrama, odnosno naši posetioci“, objašnjava za Balkanmagazin Lidija Ham, viši kustos Narodnog muzeja u Beogradu.\nLidija Ham, viši kustos\n„Na ovaj način postojeću publiku želimo da učinimo što više vidljivom i preko društvenih mreža“, dodaje ona, „a i da ohrabrimo one koji to do sada nisu bili“.\nDok kroz Muzej prolazi zvanična delegacija iz Gane, a pored platna domaćih slikara se fotografišu turisti iz Kine, Lidija Ham dalje kaže da je kampanja „jedan od načina konzumiranja kulturnih sadržaja i uživanja u kulturnoj baštini koju čuva Narodni muzej“.\nČitavoj ideji su se pridružile i brojne javne ličnosti, pa tako na Instagram profilu muzičara Slobodana Trkulje mogu da se vide i njegove fotografije iz Muzeja. Turistička organizacija Srbije redovno poziva korisnike Instagrama, preko svog izuzetno popularnog profila, da se pridruže akciji.\nDa bi posetioci postali deo nagradne igre, treba da se slikaju pored odabranih eksponata, da to objave na svom Instagram profilu uz haštag #jasamumuzeju, i uz objavu dodaju lokaciju i profil Muzeja. Izvlačenje će biti nekoliko dana posle završetka kampanje.\n„Narodni muzej već duže vreme intenzivno koristi društvene mreže i veb sajt, koji je prošle godine nagrađen kao najbolji za tekuću godinu. Ali, ovo je prva kampanja koja je usmerena samo na Instagram i sa znatiželjom gledamo kako će taj spoj – Narodnog muzeja i Instagrama – da se završi“, zaključuje viši kustos.\nKampanja je pokrenuta u saradnji sa Ministarstvom kulture i informisanja, Ministarstvom trgovine, turizma i telekomunikacija, turističkim organizacijama Srbije i Beograda, Er Srbijom i najvećim medijskim kućama.


Željka Cvijanović: Cilj Vlade RS je stabilan ruralni razvoj - Klix.ba\nBiH Željka Cvijanović: Cilj Vlade RS je stabilan ruralni razvoj\nŽeljka Cvijanović: Cilj Vlade RS je stabilan ruralni razvoj\n25.12.2014. u 15:49\nPremijerka Republike Srpske Željka Cvijanović izjavila je danas tokom razgovora sa predstavnicima udruženja koja okupljaju poljoprivredne proizvođače da će Vlada RS u narednom periodu nastaviti da radi na zaštiti domaće poljoprivredne proizvodnje, te da je zajednički cilj uravnotežen i stabilan ruralni razvoj.\nSagovornici su se saglasili da je potrebno djelovati strateški u pravcu uvezivanja ključnih sektora da bi se povećala efikasnost i produktivnosti u sektoru poljoprivrede.\nNa sastanku je razgovarano o prijedlogu ekonomske politike i budžeta RS za narednu godinu, saopšteno je iz Biroa Vlade za odnose sa javnošću.\nSastanku su prisustvovali ministar poljoprivrede, šumarstva i vodoprivrede Stevo Mirjanić i direktor Fonda za penzijsko i invalidsko osiguranje Republike Srpske Mladen Milić.\nPoljoprivrednike su predstavljali predstavnici Udruženja poljoprivrednih proizvođača-mljekara, Udruženja povrtara, Udruženja voćara, Udruženja uzgajivača svinja, Poslovnog udruženja zajednica živinara, Saveza udruženja pčelara i Zadružnog saveza RS.\n3h 21min 81\n3h 43min 21\n4h 3min 56\n4h 15min 8


BiH saznala potencijalne rivale u baražu za SP – Glas TK\nBiH saznala potencijalne rivale u baražu za SP\nredakcija 25. January 2018.\nNakon što smo saznali polufinalne parove na EP za rukometaše u Hrvatskoj, doznali smo automatski i moguće protivnike BiH u baražu za SP. Ukoliko EHF uopće verifikuje naše dvije velike pobjede nad Švicarskom.\nBudući da su nastup na SP automatski obezbijedili Francuska kao aktuelni prvak te Njemačka i Danska kao domaćini, direktno će na Mundijal još samo Španija ili Švedska (najbolje plasirani tim izvan pomenute trojke).\nTako su mogući protivnici BiH sljedeće rukometne sile: Španija/Švedska, Hrvatska, Češka, Norveška, Slovenija, Makedonija, Bjelorusija, Srbija i Island.\nS kim bi bilo najbolje igrati, koga bismo priželjkivali i da li uopće imamo šansu protiv bilo koje od pomenutih reprezentacija…\nBaraž za SP igra se u junu 2018. a žrijeb parova bit će obavljen u nedjelju.\nPrevious Post: Rekordna godina: Stranci su lani u BiH uložili oko 950 miliona KM\nNext Post: Najava izložbe pod nazivom ˝Sjećanje˝


Predstavljen Indeks dobre uprave na lokalnom nivou (VIDEO)\nBeta 27. aprila 2018. 12:40\nU Beogradu je danas predstavljen Indeks dobre uprave na lokalnom nivou koji treba da ukaže da li su u oblastima poput poput odgovornosti, anti-korupcije, efikasnosti i delotvornosti, ravnopravnosti, transparentnosti i participacije, gradovi i opštine ostvarili zakonske obaveze i uveli dobru praksu.\n„Uveden je službenički sistem u lokalnim upravama, uspostavlja se jedinstven sistem upravljanja ljudskim resursima i stručnog usavršavanja zaposlenih kroz Nacionalnu akademiju, uredjuje se novi sistem plata a sve to treba da dovede do kvalitativnog poboljšanja usluga koje pružamo gradjanima“, kazao je Ružić.\nMinistar je ocenio da je Indeks dobre uprave na lokalnom nivou važan mehanizam samoprocene lokalnih samouprava koji kroz set dobro definisanih pitanja treba da pruži objektivnu sliku stanja u gradovima i opštinama i konkretne preporuke za unapredjenje u oblastima efikasnosti, odgovornosti, transparentnosti, ravnopravnosti, anti-korupcije.\n„Indeks treba da pruži uvidu u napredak u obezbedjivanju kvalitetnog pružanja usluga gradjanima. To nije puki upitnik već alat koji će na osnovu tako koncipiranih pitanja omogućiti da se iznedre nove ideje, šta može da se uradi bolje i drugačije u odnosu na dosadašnju praksu“, kazao je Ružić.\n„Ovo je samo polazna osnova a Ministarstvo državne uprave i lokalne samouprave planira da u naredne dve do tri godine radi na Indeksu zadovoljstva gradjana kako bi imali i input i autput u pogledu informacija, odnosno da pored ove jasno definisane samoprocene, imamo i uporedne podatke od onih koje svi mi predstavljamo“, rekao je Ružić.\nNavodeći da je Vlada Srbije juče usvojila predlog Zakona o izmenama i dopunama Zakona o lokalnoj samoupravi, ministar je rekao da očekuje da će taj propis biti u Skupštini Srbije u drugoj polovini maja.\nAmbasador Nemačke u Beogradu Aksel Ditman kazao je da je delotvornost javne uprave od ključnog značaja medju obavezama Srbije u približavanju članstvu u Evropskoj uniji jer će se više od 70 odsto direktiva EU ostvarivati na lokalnom nivou.\n„Indeks dobre uprave je odličan instrument za jačanje efikasnosti uprave na lokalnom nivou i i realizuje se kroz tri elementa, od samoprocene kako bi se utvrdilo gde staviti naglasak kako bi lokalna samouprava bila efikasnija, preko orijentacije gde svaka lokalna samouprava stoji u odnosu na druge u tom pogledu i kao instrument za planiranje mera pomoći kako sa nacionalnog nivoa, tako i od partnera“, kazao je Ditman.\nOn je najavio da će biti pokrenut tender za paket podrške u primeni Indeksa dobre uprave u 15 opština Srbije.\nGeneralni sekretar Stalne konferencije gradova i opština (SKGO) Djordje Staničić ocenio je da izradom Indeksa dobre uprave, lokalne samouprave dobijaju mogućnost da budu bolje i ozbiljnije u pružanju usluga gradjanima.\n„Ovim poslom ulazimo u priču procene kapaciteta lokalnih samouprava za dobro upravljanje. Želimo da svi počnu da procenjuju svoje kapacitete, to je obiman, terenski posao koji ne može da se obavi iz kancelarije“, kazao je Staničić.\nIndeks dobre uprave na lokalnom nivou sprovodi se u okviru projekta „Unapredjenje administrativne efikasnosti i delotvornosti na lokalnom nivou“ koji od novembra 2017. do decembra 2019. godine realizuje SKGO uz finansijsku podršku Nemačke razvojne saradnje (GIZ).


Danas proglašenje pobednika u akciji "Najbolje iz Srbije" Danas proglašenje pobednika u akciji “Najbolje iz Srbije” – Personal magazin\nDanas proglašenje pobednika u akciji “Najbolje iz Srbije”\nPriznanja za najbolje domaće brendove “Najbolje iz Srbije” biće dodeljenja u sredu, 9. aprila u 19:30 časova, na sečanosti u Jugoslovenskom dramskom pozorištu. Akciju “Najbolje iz Srbije” organizvala je Privredna…\nPriznanja za najbolje domaće brendove “Najbolje iz Srbije” biće dodeljenja u sredu, 9. aprila u 19:30 časova, na sečanosti u Jugoslovenskom dramskom pozorištu.\nAkciju “Najbolje iz Srbije” organizvala je Privredna komora Srbije u saradnji sa Ministarstvom spoljne i unutrašnje trgovine i telekomunikacija i dnevnim ekonomskim listom “Privredni pregled”.\nU jubilarnoj 10. po redu akciji “Najbolje iz Srbije” biće proglašena 23 pobednika za 2013. godinu, kao i najbolji robni i korporativni brend u protekloj deceniji.\nU ovogodišnjoj akciji konkurisalo je 175 brendova, a najveći broj nominovan je u kategorijama robe svakodnevne potrošnje i uslužna preduzeća.\nGlavni kriterijumi za ocenjivanje brendova u akciji “Najbolje iz Srbije 2013″ bili su tržišno-finansijski, percepcija ispitanika i ocena stručnog žirija.\nZbog velikog broja kvalitetnih brendova prijavljenih u kategorijama robe svakodnevne potrošnje – hrana i piće, biće proglašeno i 12 dobitnika nagrade “Top korner”, priznanja koje se dodeljuje u saradnji sa vodećim maloprodajnim lancima, a koje podrazumeva posebne promotivne pogodnosti.\nCilj akcije je da podstakne stvaranje kvalitetnih srpskih proizvoda, da se promovišu najbolji robni i korporativni brendovi iz Srbije, jača njihova tržišna pozicija i izgradi poverenje potrošača i partnera u zemlji i inostranstvu.\nDanas proglašenje pobednika u akciji “Najbolje iz Srbije” was last modified: April 9th, 2014 by Redakcija\nNakon medveda, stiže i simulator života mačke!


Google pozdravio popuštanje američkih internet sankcija\nMladi pristalica iranskog opozicionog Zelenog pokreta u internet kafeu u Teheranu\nRon Synovitz (Priredila Ljudmila Cvetković)\nInternet gigant Google pozdravio je odluku SAD o popuštanju ograničenja koja su sprečavala američke kompanije da izvoze internet usluge i programe za komunikaciju preko interneta u Iran, Kubu i Sudan.\nTo će građanima iz zemalja sa američke crne liste olakšati pretraživanje na internetu, pisanje blogova, e-mailova, četovanja na internetu, društveno umrežavanje i razmenu fotografija i videa.\nVlade Irana, Kube i Sudana vrše različit stepen kontrole interneta i očekuje se da to nastave da čine.\nAmerička državna sekretarka Hillary Clinton rekla je da je ublažavanje sankcija u cilju otvaranja vrata informacijama u represivnim društvima:\n"Iran sebe naziva demokratijom. Tako bi onda trebalo da se i ponaša. A to znači poštovanje prava na slobodu izražavanja i okupljanja sopstvenog naroda – i u 21. veku, izražavanje i okupljanje na internetu je isto kao i bilo gde drugde. Dakle, mi ćemo nastaviti da podržavamo Irance koji žele da zaobiđu blokade svoje vlade u kominiciranju."\nOdređene usluge velikih internet kompanija – poput Googlovog Gmaila programa za elektronsku poštu – se već koriste u Iranu.\nAli Google i druge kompanije imaju blokiran pristup ostalim servisima zbog straha od kršenja američkih zakona koji zabranjuju trgovinu sa zemljama sa crne liste.\nUkidanje sankcija će kompanijama kao što su Microsoft i Yahoo omogućiti da pruže korisnicima u Iranu, Kubi i Sudanu uslugu četovanja - servis koji im u prošlosti nisu davali zbog ove zabrane.\nBill Echikson, Googleov portparol za Evropu, rekao je za RSE da kompanija pozdravlja potez administracije SAD:\n"Sada tražimo način kako da naše proizvode isporučimo u ove zemlje."\nRobert Boorstin iz Googla je rekao danas u Ženevi na Samitu o ljudskim pravima, toleranciji i demokratiji da je Google sponzorisao ovu konferenciju kako bi učesnici razgovarali o metodama koje autoritarni režimi koriste da blokiraju pristup internetu - kao i načinu da zaobiđu blokade:\n"Imamo inženjere koji su veoma zainteresovani za ovo i rade na tome u njihovo slobodno vreme. To nije nešto o čemu želim da pričam javno - iz očiglednih razloga."


Od sutra potpisivanje peticije za reviziju presude „mladobosancima“ | 058.ba\nANDRIĆGRAD – Odjeljenje za istoriju Andrićevog instituta u Andrićgradu od sutra će u Republici Srpskoj i Federaciji BiH početi sa potpisivanjem narodne peticije za reviziju presude četvorici pripadnika „Mlade Bosne“, među kojima je bio i Gavrilo Pincip.\nDirektor Andrićevog instituta Emir Kusturica rekao je danas novinarima u Andrićgradu da ta presuda nije bila punopravna i da će se, nakon upućivanja peticije Sudu BiH u Sarajevu, uručiti i zahtjev za reviziju sudskog procesa pripadnicima „Mlade Bosne“.\n„Logično je da se revizija, koja će sigurno u ovakvim društveno-političkim odnosima biti dug i mukotrpan proces, održi u mjestu gdje je atentatorima i suđeno – u Sarajevu“, istakao je Kusturica.\nOn je naglasio da presuda nije bila validna, jer su „mladobosanci“ atentat izvršili na okupiranoj teritoriji koja pravno nije bila suverenitet tadašnje Austrougarske monarhije.\nKusturica je upitao „kakva je to presuda i kakav je to sud koji nije nikad primio žalbu na presudu“ što je, kako je ocijenio, nezabilježeno u pravnoj nauci.\n„Advokata Rudolfa Cistlera, koji je po služebenoj dužnosti branio Principa i ‘mladobosance’, nakon izricanja presude, na ulicama je čekala sarajevska rulja da ga linčuje, pa je on iz zgrade suda iznešen u buretu za ulje“, podsjetio je Kusturica.\nNa današnjoj konferenciji za novinare promovisan je drugi broj „Istorijskih svesaka“ Odjeljenja za istoriju Andrićevog instituta koji sadrži istorijski značajan dokument o tome kako je advokat Rudolf Cistler utvrdio ozbiljne manjkavosti i upitnost načela legimiteta sudske presude „mladobosancima“.\n„Reč je, kako sam saznao, o najvrednijoj arhivi iz austrougarskog perioda do Drugog svetskog rata, uključujući tu i Kraljevinu Jugoslaviju i njenu Drinsku banovinu“, istakao je Perišić.\nSekretar Međunarodnog odbora za obilježavanje 100 godina od početka Prvog svjetskog rata Ivan Obradović naglasio je da je optuženim „mladobosancima“ suđeno za čin veleizdaje, umjesto ubistva jer je za prvo bila previđena smrtna kazna, a za ubistvo kazna zatvora do 20 godina.\n„Advokat optuženih je u odbrani i završnoj reči dokazivao da nikad nije bila provedena pravna procedura pripajanja teritorije BiH Austrougarskoj monarhiji, pa je samim tim presuda bila nezakonita, optužnica nije bila validna, a celi proces bio je politički obojen“, istakao je Obradović.\nOznake: Andrićev institut, Emir Kusturica, Istorijske sveske, Ivan Obradović, Miroslav Perišić, Mlada Bosna


Šarčević: Uvodjenje djačkih uniformi je uvodjenje reda u školama\nBeta 11. septembra 2017. 15:45\nMinistar prosvete, nauke i tehnološkog razvoja Mladen Šarčević ocenio je danas da je uvodjenje djačkih uniformi „uvodjenje reda u školama“.\nŠarčević je tokom posete Osnovnoj školi „Sveti Sava“ u Vrčinu, u kojoj je uvedena unificirana školska odeća, kazao da djačke uniforme smanjuju uticaj socijalnih razlika na ponašanje dece i razvijaju kolektivni duh i osećaj pripadnosti školi.\n„To je prvi korak da decu motivišemo da se takmiče u znanjima i talentima, a ne modi i statusu. U školi svi moraju da se ponašaju pristojno i poštuju instituciju koja je osim obrazovne i vaspitna“, kazao je Šarčević a prenelo Ministarstvo prosvete.\nGradski menadžer Goran Vesić rekao je da Grad Beograd, preko Sekretarijata za socijalnu zaštitu, može obezbediti odredjeni iznos kao pomoć roditeljima koji nisu u stanju da kupe uniforme.\n„Uniforme ukidaju socijalne razlike, a roditelji u svakom slučaju kupuju deci odeću, bez obzira da li kupuju školsku ili neku drugu odeću, to je za njih trošak“, rekao je Vesić.\nModna dizajnerka Dragana Ognjenović, koja je na poziv Ministarstva prosvete kreirala i donirala djačke uniforme, kazala je da su one proizedene u kapacitetima srpske tekstilne industrije.


Lavrov: Ugled EU je doveden u pitanje zbog Kosova - Radio Kontakt Plus\nLavrov: Ugled EU je doveden u pitanje zbog Kosova\n11:18, 07.12.2018Izvor: RTS, Sputnjik\nMinistar spoljnih poslova Rusije Sergej Lavrov, kazao je da je "ugled Evropske unije, njena sposobnost da natera kosovske Albance da ispune sopstvene obaveze, dovedena u pitanje", prenosi "Sputnjik" i navodi, da je Lavrov to rekao u intervju za grčki list "Efimerida ton Sintakton".\n"Kosovo i dalje ostaje epicentar nestabilnosti (na Balkanu). Priština ne samo da otvoreno sabotira primenu dogovora sa Beogradom postignutih uz posredstvo EU, već i preduzima nove provokativne mere", rekao je Lavrov.\nRuski ministar je ukazao i da se više od pet godina ništa ne dešava kada je reč o stvaranju Zajednice srpskih opština (ZSO), a umesto toga Priština uvodi takse na proizvode iz centralne Srbije i Bosne i Hercegovine, i namerava da formira vojsku koja će biti usmerena upravo protiv tih Srba koji žive na severu Kosova.\n"Te mere (takse) usmerene su upravo na stvaranje nemogućih uslova za preživljavanje kosovskih Srba", ocenio je Lavrov.\nDodao je i da srpsko rukovodstvo sprovodi izuzetno odgovornu politiku, jer je obećalo da neće uvoditi recipročne mere.\nLavrov je govorio i o jačanju prisustva NATO-a i Evropske unije na Balkanu. Prema njegovom mišljenju to vodi ka dubljoj destabilizaciji Evrope, ističući da je Moskva zabrinuta zbog tih težnji.\n"Situacija na Balkanu stvara zabrinutost. Vidimo da NATO i Evropska unija jačaju napore da povećaju svoje prisustvo u tom regionu. Oni zemlje u regionu stavljaju pred lažan izbor: da li žele da budu uz Moskvu ili uz Vašington i Brisel", rekao je Lavrov.\nKako je rekao, takve aktivnosti "produbljuju destabilizaciju evropske bezbednosne strukture, vode ka povećavanju tenzija i novim linijama podela".\n“Noć muzeja” u Mitrovici (FOTO)\nSrebro i bronza za Mitrovčane na prvenstvu sveta\nHorgoš: Pokušaj krijumčarenja rentgen aparata iz Mađarske na Kosovo\nSPC bez promene stava: Nema podele, ni priznanja Kosova\nVokalni kvartet "Ming" obeležio drugo veče "North City Jazz & Blues" festivala (FOTO)\nRakić proglasio pobedu kandidata Srpske liste (FOTO)\nSastanak Srba sa Kosova sa Vučićem u petak\nNa Gazimestanu osnovan Savez za Kosovo i Metohiju\nZavršen 17. „North City Jazz & Blues“ festival (foto)\nIsplata dečjeg i roditeljskog dodatka i drugih socijalnih davanja danas i sutra\nSeverni deo Mitrovice i Zvečan opet bez vode zbog neplaćanja\nObradović: Sednica o Kosovu doneće predlog teških odluka\nHaradinaj o izborima: Potvrđena građanska zrelost


VLADA JAPANA BHANSA-I DONIRALA SPECIJALNO NAMJENSKO VOZILO | Hayat.ba\nUkupna vrijednost meteorološke opreme, uključujući obuku osoblja i rezervne meteorološke senzore automatske meteorološke stanice, iznosila je oko 362.000 KM. Danas se radi o primopredaji drugog dijela preostalih sredstava granta pomoći, kada je riječ o Agenciji za pružanje usluga u vazdušnom saobraćaju, u vidu donacije specijalnog namjenskog vozila, ukupne vrijednosti oko 256.000 KM (uključujući i rezervne dijelove), čija je namjena preventivno i korektivno održavanje instalirane meteorološke opreme, kao i za ostale potrebe operativnih službi kontrole letenja na Međunarodnom aerodromu Sarajevo. Dakle, kada se radi o BHANSA-i, ukupna vrijednost donirane meteorološke opreme i specijalnog namjenskog vozila je oko 618.000 KM – istakao je Mitrović.\nVlada Japana, kako je kazao ambasador Sakamoto, donira ovo vozilo za održavanje kao pomoć aktivnostima BHANSA-e u omogućavanju povezivanja i sigurnosti transporta zračnim putem čime se ujedno pomaže ekonomskim aktivnostima i mobilnosti građana, piše Fena.\nJapan pridaje veliki značaj povezivanju u skladu sa incijativom o saradnji za zapadni Balkan. Činjenica je da je povezivanje glavni most koji povezuje ljude, društva, privrede i zemlje u budućnosti… Želja mi je da se ovo vozilo koristi u BiH i bude pamćeno dugo vremena kao jedan od simbola dobrih bilateralnih odnosa između naše dvije zemlje – naveo je japanski ambasador.\nOvo vozilo posljednji je dio velike donacije Japana u okviru granta pomoći između Vlade Japana i Vijeća ministra BiH iz 2014. godine kojim je osigurana nabavka važnog dijela meteorološkog sustava za odvijanje zračnog prometa – kazao je Primorac dodajući da se na ovaj način doprinosi podizanju nivoa njihovih cjelokupnih usluga, posebno meteoroloških na još viši nivo.